open-index/open-wikipedia-markdown huggingface dataset:
聖地牙哥縣

**聖地牙哥縣**（），又譯做**聖迭戈縣**，係美國加利福尼亞州一個縣，係全國人口第五多嘅縣，2020年普查人口有3,298,634人，縣城係聖地牙哥。

成個縣面積約莫11,000平方公里（陸地同水域合計）。
橙縣

**橙縣**（），又譯做**奧蘭治縣**，係美國加利福尼亞州一個縣，係全國人口第六多嘅縣，人口有317萬，縣城係聖塔安娜。
海天峰

**海天峰**（；）係香港一個豪宅屋苑，喺香港島寶馬山雲景道35號，有2棟樓，每棟37層樓高，總共108個單位，2002年12月入伙，發展商係信和集團。

## 參考
*蘋果日報：北角半山海天峰 相連戶　賞維港 
*蘋果日報：北角半山海天峰　45呎闊窗盡賞煙花景
雙頂子

**雙頂子**（）係中國村名，可以係：
*吉林省
**吉林市
***蛟河嘅村，請睇《新站鎮》。
***:佢位於龍鳳河上游西岸，曾經係龍鳳鄉政府嘅駐地，地名係因爲北面500米處有蛇形山峯，有兩個山頭並列突出。
***:清道光十一年（1831年）由袁氏開村，1936年設行政村，1946年屬龍鳳區，1954年撤區，設**雙頂子鄉**，1959年同龍鳳鄉合併做龍鳳公社，變成底下嘅雙頂子管理區，1962年改成大隊，1983年改成村委會，2001年龍鳳鄉撤銷後，歸入新站鎮管。
***永吉嘅村，請睇《口前鎮》
***:地名出自村委會駐地雙頂子大屯嘅簡省，喺雙頂子山北麓，因爲條村大而得名，喺清順治元年（1644年）開村；相對應附近有雙頂子小屯，亦係順治元年開村，因爲條村細啲而得名。雙頂子山嘅名出於佢有兩個一樣嘅山頂。2004年靠山村併入雙頂子村。
**四平梨樹嘅村，請睇《雙河鄉》
**:地名出自村週邊原本有兩個平坡。

## 攷

## 出面網頁
*中國國家地名信息庫
邁亞美戴德縣

**邁亞美戴德縣**（），又譯做**邁阿密戴德縣**，係美國佛羅里達州一個縣，係全國人口第七多嘅縣，人口有271萬，縣城係邁亞美。
達拉斯縣

**達拉斯縣**（）係美國德薩斯州一個縣，係全國人口第九多嘅縣，人口有257萬，縣城係達拉斯。
河濱縣

**河濱縣**（），又譯做**河畔縣**、**河邊縣**，係美國加利福尼亞州一個縣，係全州人口第四多嘅縣，人口有239萬，縣城係河濱。
聖班納甸奴縣

**聖班納甸奴縣**（，），又譯做**聖貝納迪諾縣**，係美國加利福尼亞州一個縣，係全州人口第五多嘅縣，人口有214萬，縣城係聖伯納地諾。
加利山寧

**加利山寧**（，）係美國一個男演員，主要演出喜劇同棟篤笑作品。

## 出面網頁

*
史提夫生

**史提夫生**（，）係美國演員，出名演出包括電影《猿人爭霸戰：猩凶巨戰》。
Smashburger

**Smashburger**係美國嘅餐廳企業，2007年成立，總部喺美國科羅拉多州丹佛。佢主要搞快餐廳業嘅業務。喺37個州同9個州擁有370幾間公司同特許經營店。

## 出面網頁
*官方網站
會計師

**會計師**係提供會計服務嘅職業，工作範疇包括財務、成本、核數、稅務策劃、投資分析同管理等。

## 香港
响香港，執業會計師一定要係香港會計師公會會員，完成香港會計師執業考試，得到香港法例《香港執業會計師條例》授權、由香港會計師公會發出嘅執業證書，先至可以執業。香港執業會計師持證有權幫出邊嘅香港有限公司做年尾審計、出核數師報告。呢個報告人人都信。香港稅務局指定，所有嘅有限公司報稅，必須附加核數師報告，所以呢樣係多數香港執業會計師嘅主要業務。
香港機場核心計劃

**香港機場核心計劃**，坊間通常叫**玫瑰園計劃**，係香港1990年代嘅重大基建發展計劃，主要係喺大嶼山赤鱲角起個全新嘅香港國際機場，同另外九個配套項目，夾埋叫「十項核心工程」。

## 十項核心工程
#赤鱲角新機場
#機場鐵路
#青衣至大嶼山幹線
#北大嶼山快速公路
#西九龍填海計劃
#西區海底隧道
#三號幹線（葵涌段同青衣段）
#西九龍快速公路
#中區填海計劃第一期
#北大嶼山新市鎮第一期

## 睇埋
*機場核心計劃展覽中心
艾美利奧 美迪斯

（，；）係巴西軍人同政治人，南大河州Bagé人。曾經喺1969～1974年間出任巴西總統。
艾尼斯圖蓋澤爾

**蓋澤爾**（；）係巴西軍人同政治人，南大河州賓度干沙爾維斯人。曾經喺1974年至1979年間出任巴西總統。
祖奧費基列度

（，；）係巴西軍人同政治人，里約熱內盧州里約熱內盧人。曾經喺喺1979年至1985年間出任巴西總統。
科洛

**費蘭度科洛基美路**（；) 係巴西經濟學同政治人，里約熱內盧州里約熱內盧人。曾經喺1979～1983年間做馬西約市長；1987～1989年間做阿拉瓜斯州長；1990～1992年間出任過巴西總統但喺1992年10月2號被逼辭職，由副總統伊塔馬佛朗哥代理總統職務。
費蘭度亨利卡度素

**費蘭度亨利卡度素**（，) 係巴西社會學家、教授，作家同政治人，里約熱內盧州里約熱內盧人。曾經喺1983～1992年間出任參議員；1992～1993年間出任過巴西外交部議員；1993～1994年間做過巴西經濟部長；1995～2003年間出任過巴西總統。
熙德

**熙德**（**El Cid**，）係卡斯提亞貴族，征服過華倫西亞，被睇成西班牙民族英雄。
地厚天高

《**地厚天高**》（）係一齣港產紀錄片，喺2017年11月首映，由林子穎導演及製作，講述香港政治人梁天琦嘅經歷。

## 參考

分類:紀錄片
特默

**特默**（，) 係巴西律師、作家同政治人，巴西聖保羅州嘅鐵特出世。喺1997年至2001年同2009年至2010年期間出任巴西眾議院議長。佢喺2011年至2016年間出任巴西副總統，2016年總統羅塞夫被彈劾落台後接任總統，做到2019年1月1號。
哥斯達伊施華

（，；），全名（，），係巴西嘅軍人同政治人，南大河州塔誇里人。喺1967～1969年間做過巴西總統。
祖奧高拉特

（；）係巴西律師同政治人，南大河州聖博爾雅人。曾經喺1961～1964年間做過巴西總統。佢1964年喺軍事政變落台後一直流亡，1976年死喺阿根廷。
誇世代

《**誇世代**》（），係香港無綫電視製作嘅時裝電視劇，由歐陽震華、陳豪、張繼聰、邵美琪、田蕊妮、江美儀同李佳芯領銜主演，監製陳維冠。

故仔夾雜科幻元素，包括交換靈魂同睇返舊時時空。

## 主要角色
*歐陽震華 飾 宋仲基 / 包豹
*陳豪 飾 鄺港生 / 尚可瑤
*張繼聰 飾 劉行、尚可望 / 任仁炳 / 凌潔茹
*邵美琪 飾 包美娜
*田蕊妮 飾 凌潔茹 / 劉行
*江美儀 飾 尚可秀
*李佳芯 飾 尚可瑤 / 鄺港生

## 其他角色
*馬海倫 飾 尚慶端
*許紹雄 飾 雷震
*關禮傑 飾 高文健
*姜大偉 飾 宋禮
*龔嘉欣 飾 尚可欣
*森美 飾 古天諾
*譚凱琪 飾 尚可嘉
*江嘉敏 飾 尚可兒
*陳嘉寶 飾 宋安安
*麥明詩 飾 宋佳佳
*吳業坤 飾 包豹 / 宋仲基
*胡鴻鈞 飾 潘榮亨
*蔣家旻 飾 楊紫惠
*余德丞 飾 尚浩洋
*朱咪咪 飾 陳月芬
*安德尊 飾 宋仲強
*樊亦敏 飾 黎水珠
*胡蓓蔚 飾 尚可清

## 出面網頁
*誇世代 - tvb.com
溏心風暴3

《**溏心風暴3**》（）係香港無綫電視同上海騰訊企鵝影視聯合製作嘅時裝電視劇，《溏心風暴》系列第三套作品，由李司棋、夏雨、米雪、關菊英、黃宗澤、王浩信、岑麗香同黃翠如領銜主演，監製劉家豪。故仔背景係茶餐廳集團。

## 主要角色
*李司棋 飾 凌麗熒
*夏雨 飾 黃永正
*米雪 飾 余秀慧
*關菊英 飾 梁順華
*黃宗澤 飾 凌乘風
*王浩信 飾 黃圍家
*岑麗香 飾 許貝兒
*黃翠如 飾 方希文

## 睇埋
*《溏心風暴》
*《溏心風暴之家好月圓》

## 出面網頁
*溏心風暴3 - tvb.com
澳洲原居民

**澳洲原居民**係指歐洲人到澳洲之前已經喺澳洲住嘅人，分做兩類：澳洲土著同托雷斯海峽島民，夾埋約莫65萬人，佔澳洲人口約莫2.8%。
柴羅基人

**柴羅基人**係美洲原居民入面現存人口最多嘅民族，有約莫32萬人，本嚟住喺而家美國嘅東南部。
伊努熱人

**伊努熱人**（，意思係 ｢人｣），通常跟官話叫**因紐特人**，係美洲原居民入面其中一個民族，屬愛斯基摩人分支，有約莫15萬人，主要住喺北美洲北部嘅北極圈範圍，包括加拿大努那活、西北地區、育空、魁北克省，同埋格陵蘭。
班圖人

**班圖人**係非洲中部到南部嘅一類人，由300到600個民族組成，共通地方都係用班圖語族嘅語言。

類:非洲種族
性在有情

《**性在有情**》（），係香港無綫電視製作嘅時裝電視劇，由張兆輝同陳敏之領銜主演，監製文偉鴻。故仔用性做主題。

呢套劇喺2015年頭已經拍好，但到2016年中先喺myTV SUPER上架，2017年尾先到喺翡翠台播刪減版。

## 主要角色
*張兆輝 飾 莫大雄
*陳敏之 飾 林靜兒

## 次要角色
*江美儀 飾 莫小桃
*阮兆祥 飾 甘昌
*許紹雄 飾 廖振祥
*陳嘉佳 飾 唐甜甜
*沈震軒 飾 杜德基
*王君馨 飾 鍾瑛敏
*陳華鑫 飾 林靜思

## 睇埋
*《大眾情性》（香港電視網絡嘅同類劇）

## 出面網頁
*性在有情 - tvb.com
卡度素

**卡度素**（；；）係西班牙文同葡萄牙文嘅人名或地名嘅粵語譯法。其中Cardoso源自「Cardozo」一詞嘅變形。

## 出名嘅人
;Cardoso
* 費蘭度·H·卡度素：巴西政治人。
* 法比奧·卡度素：葡萄牙足球員。
* 卡路士·卡度素：多位。
* 比爾·卡度素：美國記者。
* 荷西·路易斯·卡度素：西班牙電單車手。
* 曼努埃爾·卡度素：葡萄牙實業家。
* 安東尼奧·迪亞斯·卡度素：安哥拉詩人同革命家。
* 安東尼奧·迪亞斯·迪·卡度素：葡萄牙政治人。
;Cardozo
* 阿朗·卡度素：巴西政治人。
* 艾拔·卡度素：美國法理學家。
* 班哲文·卡度素：美國法理學家。
* 荷西·卡度素：巴拉圭足球員。
* 奧斯卡·卡度素：巴拉圭足球員。

## 地名
* 卡度素 (聖保羅州)：巴西聖保羅州嘅城市。
高拉特

**高拉特**（；）可以係：
*列卡度·高拉特：巴西足球員。
*祖奧高拉特：巴西政治人。
*亞歷山大·路易·高拉特：巴西足球員。
*保羅高拉特：巴西男演員。
En

**En**可以係：
*英文
*半方，排版用嘅一種長度單位，係正方嘅一半，英文 
*電負度（）
*乙二胺（），英文簡寫 EN 或者 en
*艾牛頓，符號 EN，國際單位制理論上存在嘅力單位，換算係 1 EN = 1018 N
基督弟兄會

**基督弟兄會**係個19世紀開始出現嘅基督教新興教派，信神體一位論同千禧主義，全世界有5萬個信徒。
殘割女陰

**殘割女陰**（Female genital mutilation，簡稱 **FGM**），亦有人叫佢做**女性生殖器切割**（FGC）或者**女性割禮**，係種唔文明、違反人權嘅行為。世界衛生組織對佢嘅定義係：「所有唔係出於醫療原因，而部分或者全部切除女性外生殖器，又或者對女性生殖器官造成傷害嘅程序。」。

喺撒哈拉以南非洲、北非同中東等地區，好多族群將呢種行為視為傳統習俗，目前已知有 27 個國家仲有呢種風氣。每個地區做女陰殘割嘅時間都唔同，有啲喺出世後幾日，有啲就等到青春期先做。呢27個國家入面，得一半有得攞到統計數據。根據呢啲資料睇，大多數女仔喺5歲之前就會做女陰殘割。

唔同民族嘅手法都有分別，有啲係切除部分陰蒂同陰蒂包皮，有啲就切走成個陰蒂同小陰唇。最極端嘅係「第三型女陰殘割」（俗稱鎖陰手術），即係將大、小陰唇全部切走再聯埋，只係留返一個細窿仔嚟排尿同流經血，直到要性交或者生仔嗰陣先至夾硬整返開。呢種做法對身體完全無好處，反而會引起反覆感染、生囊腫、不育、分娩併發症，甚至會引發致命嘅大出血。

女陰殘割係對女性嘅性控制，有性別不平等嘅意味。有做女陰殘割嘅地區將呢個做法睇做純潔、端莊同靚嘅象徵，而且覺得女陰殘割可以幫女性守住對老公嘅忠貞。呢個手術通常由家族入面嘅女性成員去做，因為佢哋覺得冇做女陰殘割會令佢哋個女或者孫女俾人排斥。截至2016年，超過2億女性接受過女性割禮，分布喺30個國家。聯合國人口基金估計，截至2010年，20%嘅已殘割人口曾經經歷過鎖陰手術。呢類習俗主要分布喺北非，特別係吉布堤、厄立特里亞、索馬里同蘇丹。

上面講到有女陰殘割習俗嘅國家，大多數都已經立法禁止呢類風俗，但係成效唔大。自從1970年代開始，各國政府同組織就不斷嘗試說服當地人廢除呢種傳統。2012年，聯合國大會認定女陰殘割違反人權。不過唔係完全冇人反對干預呢個習俗，例如人類學家話，女陰殘割已經成為人類學嘅一個核心道德議題，因為佢牽涉到文化相對論、人權嘅普世性同寬容性呢啲難題。

## 參考資料
苦楝

**苦楝**（；學名：**'），又叫**印度苦楝'''（），係楝科蒜楝屬嘅落葉喬木，原產自印度次大陸。

## 用途
佢可以用嚟提煉苦楝油，可以用落皮膚度，有消炎、止痕嘅功效。

類:蒜楝屬
類:落葉植物
波多馬克河

**波多馬克河**係美國東部一條河，起源自西維珍尼亞州，最後流入大西洋，長652公里。

美國立國無耐，各州對美國永久首都位置有唔少爭論，北方各州想喺紐約，但南方各州希望喺南方，最後喺1790年協議好喺南北交界嘅波多馬克河起首都，即係之後嘅華盛頓特區。
帕加札諾

**帕加札諾**係意大利皮亞琴察省一個城鎮，嗰度因為每年搞嘅聖母升天嘅睇星慶祝活動而出名。
希士廷班達

**希士廷班達**（，）係馬拉維開國總統，英屬中非保護國（今日係馬拉維一部分）卡松古區卡松古人，1966年到1994年在位，係位獨裁者，亦係反共者，任內馬拉維同中華民國維持住相當友好嘅關係。

## 出面網頁

類:元首人物
馬拉維文

**馬拉維文**係馬拉維嘅主要官方語言，有1200萬人用，語言學上歸類落班圖語族，用拉丁字母寫。
俾格米人

**俾格米人**係對各個生得零舍矮嘅種族嘅統稱，通常定義係成年男人嘅平均身高矮過150或者155厘米，主要嘅非洲出現，亦有喺東南亞同南美洲。佢哋長住熱帶雨林，接觸日光少，令到身體生產唔夠維他命D，影響鈣質吸收，所以就生唔高。
辣木

**辣木**（；學名：**）係辣木科辣木屬嘅長年生熱帶落葉喬木，原產自印度西北近喜馬拉雅山腳。

## 用途
佢可以用嚟當菜食，又可以提煉精油做護膚。

## 連出去
* 辣木：吃吃就好，莫谈疗效 科学人
* 長期吃辣木moringa，竟然變成這樣！看完後，你就後悔干嘛沒早點知道了..... Sharetify

類:辣木屬

類:藥用植物
類:植物油庫
血吸蟲病

**血吸蟲病**係由血吸蟲引發嘅病，會有肚痛、肚瀉、大便小便帶血嘅病徵，主要係由唔乾淨嘅食水去傳播。呢種病多數喺中東、非洲、東南亞同南美洲出現。
利什曼病

**利什曼病**係由隻叫利什曼原蟲嘅原生動物寄生蟲引發嘅病，可以細分做三類：皮膚利什曼病、粘膜利什曼病同內臟利什曼病，主要係由沙蠅叮咬去傳播。呢種病多數喺中東、東非同南美洲出現。
布蘭太爾

**布蘭太爾**（**Blantyre**），又譯**布蘭泰爾**、**布蘭岱**，係馬拉維最大城，南部區同布蘭太爾縣首府，人口107萬。
盤尾絲蟲病

**盤尾絲蟲病**，又寫做**蟠尾絲蟲病**，俗名**河盲症**，係由盤尾絲蟲引發嘅病，主要影響病人隻眼，嚴重會盲眼。
費特羅渣士

**費特羅渣士**（**Fred Rogers**，）係美國電視節目主持，喺1968年到2001年連續33年主持佢自己名嘅細路節目《羅渣士先生》（*Mister Rogers*）而喺美國出名。

類:電視主持人
木豆

**木豆**（；學名：**'），又嗌**樹豆**（）、**鴿豆**（）、**柳豆'''（），係豆科木豆屬嘅常綠直立灌木，原產印度。

佢係南亞其一常見嘅糧食。

類:木豆屬
類:四季常綠植物
類:灌木
穆塔里卡

**穆塔里卡**（**Bingu wa Mutharika**，）係馬拉維前總統，2004年到2012年在位。佢喺任內換過馬拉維旗，不過社會就好有意見，結果佢死咗後就還原返。

## 出面網頁

類:元首人物
哉絲班達

**哉絲班達**（**Joyce Banda**，）係馬拉維頭一位女總統，2012年到2014年在位，因為前一任總統喺任期入面過身而用副總統身份接任，到2014年參加總統大選嗰陣就輸咗。

## 出面網頁

類:元首人物
熊嘜

**熊嘜**（**Bear Brand**），或者叫**熊牌**，係雀巢旗下其中一個奶粉牌子，喺1976年創辦，主要喺東南亞地區賣，用隻揸住杯奶嘅熊人做嘜頭。
產後感染

**產後感染**係指分娩或者流產之後女性生殖系統出現嘅感染，主要病徵係發燒同下腹痛，由細菌引起，可以用抗生素去醫。
西爾河

**西爾河**係非洲東部一條河，起源自馬拉維湖，最後流入贊比西河，長402公里，流經馬拉維同莫三鼻給。
狗牙草

**狗牙草**（；學名：**'），又叫**狗牙根'''（），係禾本科狗牙草屬嘅草本植物，原產自北美洲。

類:狗牙草屬
狗牙草屬

**狗牙草屬**（；學名：**'），又叫**狗牙根屬'''（），係禾本科下面嘅一個屬，喺溫帶到熱帶地區都有。

佢一般以草本植物為主。

類:禾本科
馬魯拉

**馬魯拉**（；學名：**'），又嗌**非洲漆樹'''（），係漆樹科象李屬嘅常綠喬木仔或灌木。

## 分佈
本物種原產非洲南部，分佈於撒哈拉以南非洲同埋馬達加斯加。

## 用途
佢嘅果可以用嚟提煉精油，可以用落皮膚度，有保濕嘅功效。

## 連出去
* 非洲黄栌树 中国树苗网

類:象李屬

類:喬木
類:灌木
類:植物油庫
類:藥用植物
贊比亞瓜查

**贊比亞瓜查**係贊比亞嘅流通貨幣，喺1968年開始發行，2012年出過新版，用1000比1嘅比例同舊版換。
## 睇埋
*馬拉維瓜查
痳瘋樹

**痳瘋樹**（；學名：**'），又寫做**麻瘋樹'''，係大戟科痳瘋樹屬嘅落葉灌木，原產自中美洲。

佢提煉出嚟嘅油可以做生物柴油。

類:痳瘋樹屬

類:灌木
類:植物油庫
海德堡教義問答

《**海德堡教義問答**》，又叫《**海德堡要理問答**》，係基督新教嘅教義文件，由129組問答組成，1563年喺海德堡（而家嘅德國）寫。
象草

**象草**（；學名：**）係禾本科狼尾草屬嘅草本植物，原產非洲熱帶草原地區。佢可以用嚟做放牧嘅草。

類:狼尾草屬

類:飼料
苞茅屬

**苞茅屬**（；學名：**）係禾本科嘅一個屬，喺非洲亞熱帶到熱帶地區都有，品種有56個。

植株都以草本植物為主。

## 屬下植物
*紅苞茅

類:禾本科
蒺藜草屬

**蒺藜草屬**（；學名：**）係禾本科嘅一個屬，喺溫帶到熱帶地區都有，品種有26個。

類:禾本科
白刺樹

**白刺樹**（；學名：**），又嗌，係豆科兒茶屬嘅落葉喬木，原產非洲同南亞地區。

佢嘅根有好大埐味，可以用嚟趕走蛇、鼠甚至鱷魚。樹幹亦可以做木材。

## 連出去
* 白刺树 大众本草

類:兒茶屬

類:喬木
類:木材
類:觀葉植物
K小姐懶人包

《》（）係香港電視廣播有限公司嘅遊埠節目，由葉韋彤（Krystal）做主持，用南韓做主題。

節目有兩輯：第一輯喺2017年12月22號到2018年1月19號香港時間逢禮拜五20:30到21:00喺J2播；第二輯喺2018年6月15號到8月17號同一時段播。

## 每集內容
### 第一輯

### 第二輯

## 出面網頁
*K小姐懶人包 - 主頁 - tvb.com
*K小姐懶人包 (Sr.2) - 主頁 - tvb.com
基良

**基良**（）可以係：
*中華基督教會基良小學，香港嘅小學
*基良村，中國吉林省吉林市蛟河新站嘅村
*基良親王，日本嵯峨天皇嘅仔
貝爾蘭加德杜埃羅

**貝爾蘭加德杜埃羅**（）係西班牙卡斯提亞與利昂索里亞省一座城，住1千人。
威瑪迪法利亞

（，）係巴西嘅先生同政治人，北大河州莫索羅人。曾經喺2003年至2010年間出任過北大河州長，係北大河州第一位女性行政州長。

## 出面網頁
班達

**班達**可以係：
## 地名
* 班達海：印尼東南邊嘅大海。
* 班達群島：印尼班達海嘅群島。
* 班達區：多處。
* 班達 (安大略)：安大略嘅州份。
## 人名

* 希士廷班達：前馬拉維男政治人同總統。
* 哉絲班達：前馬拉維女政治人同夫人。
杜特拉

**杜特拉**陸軍元帥（，）係巴西軍人同政治人，巴西馬托格羅索州嘅庫亞巴出世。佢喺1946年至1951年間出任巴西總統。

1910年任騎兵少尉，之後不斷升遷。佢一貫支持政府，反對革命運動。1930年基圖利奧華加斯上台後，佢表示反對。但喺1932年嘅聖保羅州起義中，佢又擁護華加斯，並成為1937年起草半法西斯化嘅「新國家」憲法嘅主要人物之一。喺第二次世界大戰，杜特拉係帶領巴西遠征部隊嘅陸軍部長。

戰後佢繼祖些里尼亞雷斯出任巴西總統，1951年離任。之後一直被睇成係總統候選人之一。

杜特拉喺1974年6月11號喺里約熱內盧死咗，終年91歲。
李國武

**李國武**（；；）係中國大陸嘅民警兼見義勇為人物，陝西西安人，祖籍湖南益陽南縣。佢曾經喺1993～1996年喺湖南省武警總隊服役；從1996年開始一直到而家先後喺西安同福建廈門做過商場嘅安全巡查工作。2017年12月10號朝頭早喺西安碑林區嘅世紀金花商場近窩嘜超市做緊安保巡查時，俾從11樓跳樓落嚟嘅後生女仔連同一齊揼死咗。

事發之後，由於呢單差佬救人事件俾好多西安當地媒體同陝西省級媒體關注，亦俾好多媒體宣揚咗李國武嘅正能量事跡，好快震驚成個中國大陸社會。最後佢嘅救人事蹟畀人民尊稱為英雄。

## 攷
* 西安市委书记批示：舍己救人李国武是大西安新时期最可爱的人 澎湃新闻 （2017-12-16）
* 西安救人保安李国武遇难 百名市民自发到场送别 搜狐［转光明网］ （2017-12-19）

國武
類:祖籍湖南
類:陝西人
類:中國警察
類:見義勇為人物
魚乾

**魚乾**係整乾咗嘅魚，係世界好多地方保存食用魚嘅方式，透過整走魚嘅水份去避免孳生微生物，常見做法包括曬乾同風乾，亦可以煙燻同鹽醃。好多魚都可以整魚乾，譬如丁香魚、鯷魚、沙甸魚、白飯魚、銀魚。

鹹魚都可以算係魚乾嘅一種。

## 睇埋
*肉乾
內雷烏拉莫斯

**內雷烏拉莫斯**（；）係巴西政治人，聖卡塔蓮娜州Lages人。佢喺1935年至1945年期間出任聖卡塔蓮娜州州長，喺1946年至1951年間出任過巴西副總統同1955年至1956年間出任過巴西總統。

喺1954年佢再當選為代表聖卡塔琳娜州嘅聯邦參議院議員，第二年佢成為參議院領導人。基圖利奧華加斯總統喺1954年自殺後，經歷過幾屆短暫政府：華加斯嘅繼任人祖奧咖啡費路因為健康狀況唔好好快落台；而眾議院領導人議長卡路士盧斯遭彈劾後，擔任總統只有兩日。拉莫斯1955年11月11號繼任，完成華加斯嘅任期。佢做到1956年1月31號如賽力諾庫比契克宣誓就任總統嗰去。

拉莫斯喺1958年5月16號搭飛機去巴拉那州嗰時墮機死咗，終年69歲。
金鐘鉉

**金鐘鉉**可以係：
*鐘鉉：南韓歌手
*金鐘鉉 (射擊員)：南韓射擊運動員。
*金鐘鉉 (演員)：南韓演員。
*金鐘鉉 (導演)：南韓導演。
*金鐘鉉 (政治人)：南韓政治人。
鐘鉉

**鐘鉉**（；；），原名**金鐘鉉**（；），係南韓男歌手，首都圈首爾人。2008年5月25號出道，係SM娛樂屬下嘅SHINee樂隊成員之一。期間試過被票選做南韓男愛豆唱功最好嘅亞軍。

2017年12月18號，佢喺南韓首爾江南區清潭洞嘅住所入面自殺，終年27歲。

## 作品

* BASE（2015年）
* Story Op.1（2015年）
* She Is（2016年）
* Story Op.2（2017年）
* Poet｜Artist（2018年）

### 小說

## 演唱會

*《THE STORY BY JONGHYUN》

*《THE STORY BY JONGHYUN "EPILOGUE"》

*《JONGHYUN-X-INSPIRATION》

*《The Letter – JONGHYUN (유리병 편지)》鐘鉉

## 攷
*
*
*
*
黃勝庸

**黃勝庸**（；）係中國大陸嘅壽星同革命人，廣東河源和平縣人。曾經喺1927～1928年加入十九路軍，期間參加過淞滬會戰兼做過團部少尉副官職位。喺抗日戰爭期間幫過東江縱隊輸送大量救濟物資。2015年2月8號過咗佢110歲生日。

2017年12月20號12:18（UTC+8），佢喺河源因患呼吸性衰竭死咗，終年112歲。佢亦成為廣東最後一位十九路軍老兵在生人士。

## 攷

勝庸
類:河源人
類:中國軍人
類:中國超級人瑞
發現者

《》（）係一套由連震東基金會籌劃，華暘傳播公司製作嘅系列紀錄片，獲教育部推薦爲優良文化教育節目，曾喺臺灣分104集播出，爾後又喺東森臺重播。

## 概述
呢個係首套由臺灣自製嘅歷史文化紀錄片，自1996年起，由連戰之女擔綱策劃，據佢友人話，佢籌拍《發現者》打算做成臺灣版嘅《Discovery》，全部實地取景拍攝。呢套系列片早期嘅外景主持人包括任賢齊、、，佢哋曾爲咗《發現者》遠赴埃及出外景。

《發現者》從人類文明起源開始，進而述及世上各國嘅文明歷程，涵蓋13個主題：《人類文明起源之旅》、《西方文明起源之旅》、《中國文明之旅》、《回教文明、東方印度與佛陀文明之旅》、《羅馬文明興衰之旅》、《基督教文明之旅》、《絲路文明之旅》、《失落的文明之旅》、《世紀藝文之旅》、《近代歐洲躍進之旅》、《俄羅斯文明之旅》、《日本文化之旅》。沙鷗國際多媒體推出呢套劇嘅DVD，共91集，亦以呢種主題分輯推出。

## 內容簡介

*《人類文明起源之旅》（1–10集）：上古人類文明之源起綜述，繼而分述美索不達米亞文明、古埃及文明、歐洲巨石文化。
*《西方文明起源之旅》（11–18集）：、古希臘文明、時期同埋波斯帝國文化。
*《中國文明之旅》（19–32集）：從遠古時代至清朝嘅文明歷程，本系列最後一集講述嘅歷史文化。
*《東方印度與佛陀文明之旅》（33–37集）：古印度文明同文化。
*《羅馬文明興衰之旅》（38–44集）：薈萃古羅馬歷代文化，源起、發展、興衰、滅亡。第40集專講龐貝古城。
*《基督教文明之旅》（45–55集）：從猶太教時期開始講起，囊括羅馬帝國時代、拜占庭帝國時代及至中世紀歐洲嘅基督宗教歷程。
*《回教文明之旅》（56–58集）：回敎嘅發展歷程同鄂圖曼帝國。
*《絲路文明之旅》（59–64集）：絲綢之路上嘅文明，敦煌、西域古國同埋絲路宗教。
*《失落的文明之旅》（65–71集）：美洲三大文明瑪雅、印加、阿斯達嘅興衰史。
*《世紀藝文之旅》（72–75集）：述說莎士比亞、文藝復興、巴洛克藝術同文化嘅俄羅斯等主題。
*《近代歐洲躍進之旅》（76–80集）：地理大發現、啓蒙時期、法國大革命、工業革命同19世紀諸多嘅文化藝術流派。
*《俄羅斯文明之旅》（81–85集）：從俄羅斯嘅誕生開始講起，維京血統、、俄羅斯統一、彼得大帝西化、沙皇俄國嘅黃金時代至末代沙皇。
*《日本文化之旅》（86–88集）：由講述早期歷史嘅「太陽之子」、中世嘅「日本之戰國霸業」同「近代日本」組成。
* 唔分系列（89–91集）：由講述第一次世界大戰嘅「戰爭與和平」、第二次世界大戰嘅「蒼白之路」同最終集「發現未來」組成。

## 參考
花城路站

**花城路站**（；）係廣州地鐵嘅車站，2017年12月28號開通，位置喺花都區新華街道花城路同秀全大道嘅交界。

## 結構
### 樓層
#### 打掂

#### 打橫

### 站廳

### 月台
呢個站有一個島式月台，喺花城路同秀全大道嘅交界。

### 商舖同自助服務

### 出入口
呢個站一共有2個出入口，分別係C同D。

## 頭尾班車信息同配線圖
}

▼廣州北站
|}

## 車站歷史
### 規劃
呢條路線最先喺2003年份規劃方案入邊出現。嗰時嘅新華綫定咗從花都汽車城去到街口嗰邊，中途出現咗呢個站。雖然2005年修改咗規劃，改成向西延長到飛鵝嶺重將路線一分為二，東邊路段縮短到高增為止重改成一部分，但係站點位冇變到。隨後喺2010年先至落實呢條路線規劃。
### 施工
*2013年5月24號，車站開始喐手起。
*2015年11月17號，車站正式封頂。
*2017年9月30號，車站正式三權移交。

### 開通
2017年12月28號12:00，由於正式開通，呢個站亦正式開放。

## 利用狀況

## 附近嘅建築同景區
* 金城廣場
* 太子步行街
* 花都區秀全中學
* 秀全公園

## 註同攷

;註

;攷

## 上一站·下一站




類:花都區
主權

**主權**係一個國對佢管轄區域擁有嘅絕對權力，包括咗立法、司法、行政、國防、外交嘅話事權。

## 睇埋
*自治
超現實主義

**超現實主義**係種藝術文化運動，起源自1920年代嘅法國，由達達主義演變出嚟，講求刻意唔跟現實，搞到好怪雞噉。
腺

**腺**，又叫**腺體**、**機里爾**、**濾泡**，係動物身體入面生產物質（多數係賀爾蒙）嘅組織，可以分做兩大類：內分泌腺同外分泌腺。

## 註

## 參考
失業

**失業**，廣東珠三角地區嗌**落崗**，中國大陸其它地方又叫**下崗**，係指一個想打工嘅人無得打工。勞動人口入面失業嘅人佔嘅比例就係**失業率**。一般嚟講，失業率同經濟有密切關係：經濟越好，失業率越低；經濟越差，失業率越高。

## 失業率
失業率嘅計算方法為：失業率（%）=（失業人口÷勞動人口）× 100%

失業率雖然係一個簡單嘅數字，但係失業率同其他經濟指標有密切嘅關係。所以，有學者希望透過研究失業率，得出對宏觀經濟有更加深入認識。
國際自然保護聯盟

**國際自然保護聯盟**（**IUCN**），又叫**世界自然保護聯盟**，係個國際組織，1948年成立，目標係確保用自然資源嘅公平性，同埋生態嘅可持續發展。佢亦負責編製IUCN紅色名錄，評估各物種嘅瀕危指標。
IUCN紅色名錄

**IUCN紅色名錄**，全名**國際自然保護聯盟瀕危物種紅色名錄**，又叫**世界自然保護聯盟瀕危物種紅色名錄**，係國際自然保護聯盟（IUCN）1963年開始編製嘅名錄，記載全球動物同植物物種嘅瀕危指標。
高盧

**高盧**係古羅馬時期西歐一個塞爾特人住嘅地區，約莫係而家法國、盧森堡、比利時、意大利北部、荷蘭南部、瑞士西部同德國南部。
國際特赦組織

**國際特赦組織**（**AI**）係個國際組織，1961年成立，主要工係係監察世界各地嘅人權狀況，防止各種侵犯人權嘅行為。呢個組織攞到1977年諾貝爾和平獎。
花果山公園站

（）係廣州地鐵嘅車站，2017年12月28號開通，位置喺花都區新華雲山大道嘅花果山公園南門隔籬。

## 結構
### 樓層
呢個站一共有地下2層樓嘅區域。其中地下一樓係站廳，地下二樓係嘅月台。同大多數嘅車站一樣。雖然冇休息室，但有廁所同母嬰室響度。
#### 打掂

#### 打橫

### 站廳

### 月台
呢個站有一個島式月台，喺雲山大道近花果山公園南門嘅地底。

### 商舖同自助服務

### 出入口
呢個站一共有3個出入口，分別係A1、A2同埋C。

## 頭尾班車信息同配線圖
}

▼花城路站
|}

## 車站歷史
### 規劃
呢條路線最先喺2003年份規劃方案入邊出現。嗰時嘅新華綫定咗從花都汽車城去到街口嗰邊，中途出現咗呢個站。雖然2005年修改咗規劃，改成向西延長到飛鵝嶺重將路線一分為二，東邊路段縮短到高增為止重改成一部分，但係站點位冇變到。隨後喺2010年先至落實呢條路線規劃。
### 施工
*2011年12月15號，車站開始喐手起。
*2013年11月11號，車站正式封頂。
*2017年9月30號，車站正式三權移交。

### 開通
2017年12月28號12:00，由於正式開通，呢個站亦正式開放。

## 利用狀況

## 附近嘅建築同景區
### 公園
* 花果山公園
* 電視塔公園
### 學校
* 花都區職業技術學校
* 花都區新華第五小學
* 花都區新華第七小學
* 花都區秀全中學
### 體育場
* 花果山體育中心
### 圖書館
* 花都圖書館

## 攷

## 上一站·下一站




類:花都區
廣州北站

**廣州北站**（）係中國廣東廣州嘅一個火車站，1908年開始營運，位置喺花都區新華街道站前路1號。

佢既係花都最大嘅火車站同廣州其一主要鐵路客運站，又係國鐵同地鐵嘅轉車站。

## 鐵路路線
港島香格里拉大酒店

**港島香格里拉大酒店**（**Island Shangri-La**），係香港港島金鐘一間五星級規格嘅酒店，喺法院道1號，1991年3月1號開張，而家係香格里拉酒店成員。
布左拉

**布左拉**（，）係巴西土木工程師同政治人，喺巴西南大河州卡拉濟紐出世。喺1959年至1963年期間出任南大河州州長，1983年至1987年同1991年至1994年期間出任里約熱內盧州長。布左拉係前巴西總統祖奧高拉特嘅妹夫。
香港麗思卡爾頓酒店

**香港麗思卡爾頓酒店**（**The Ritz-Carlton, Hong Kong**），原本叫**香港九龍麗嘉酒店**，係香港九龍西九龍一間五星級規格嘅酒店，喺柯士甸道西1號環球貿易廣場最頂15層（102樓到118樓），2011年3月29號開張，係麗思卡爾頓酒店成員，前身係中環嘅香港麗嘉酒店。

## 參考資料
寶蓮禪寺

**寶蓮禪寺**（**Po Lin Monastery**），又叫**寶蓮寺**，係香港大嶼山一間佛寺，喺昂坪，彌勒山南面。

寶蓮禪寺前身叫做**大茅蓬**，1906年（清朝光緒三十二年），由中國江蘇鎮江金山寺嘅頓修禪師、大悅禪師、悅明禪師建立。

到1924年，第一代住持紀修和尚正式命名為寶蓮禪寺。

到1993年起咗座天壇大佛，令佢變成香港其中一個旅遊景點。

## 歷任方丈
魯班先師廟

**魯班先師廟**（**Lo Pan Temple**），又叫**魯班廟**，係香港西環一間廟宇，喺堅尼地城青蓮臺15號，1884年開，供奉三行祖師魯班。

喺1994年被評為香港一級歷史建築，2009年12月18號確定評級。
Union Square

**Union Square**（無中文名）係香港九龍西九龍九龍站上蓋嘅物業發展項目，喺柯士甸道西1號，分做七期：
*第一期：漾日居
*第二期：擎天半島
*第三期：凱旋門 (香港)
*第四期：君臨天下
*第五期：圓方（商場）
*第六期：天璽
*第七期：環球貿易廣場（寫字樓同酒店）

除咗第五同七期，其餘都係住宅項目。
香港警察總部

**香港警察總部**（，縮寫：**HKPHQ**），係香港警務處嘅總部大樓，喺港島灣仔軍器廠街1號，有四棟樓：堅偉大樓、警政大樓主樓、警政大樓東翼同警政大樓西翼。

## 出面網頁

* 梅理大樓功成身退《警聲》第678期，2000年5月10日
* 警察總部重建計劃 引領警隊邁進二十一世紀《警聲》第678期，2000年5月10日
* 梅理大樓的照片《警聲》第678期（英文版），2000年5月10日
* 特寫－警察總部《警聲》第782期，2004年8月25日
中國網絡中心

**中國網絡中心**（**China Online Centre**），係香港港島灣仔一座寫字樓，喺駱克道333號，高201米，有52層，2000年起好。
富安 (搞清楚)

**富安**（）可以係：
*富安省，越南嘅省
*富安花園，香港新界馬鞍山嘅屋苑
**富安花園巴士總站
*富安站，大水坑站原先起定嘅名
*富安鎮，中國江蘇鹽城東臺嘅鎮
**富安明代住宅，富安鎮嘅古屋，係江蘇嘅省級文物
*富安街道，中國黑龍江雙鴨山尖山區嘅街道
*富安村，中國吉林省吉林市蛟河新站嘅村
*富安橋，中國江蘇崑山周莊嘅橋
*富安 (畫師)，日本江戶時代嘅浮世繪畫師
*富安面，韓國全羅北道高敞郡嘅面
*富安中學校，韓國京畿道安養東安區嘅公立中學
*富安社，越南嘅社，多處
太古廣場

**太古廣場**（），係香港港島金鐘一間寫字樓、商場同酒店項目，喺金鐘道85-87號，1988年起好。發展商係太古地產。
國際廣場

**國際廣場**（**iSQUARE**）係香港九龍尖沙嘴一座商場，喺彌敦道63-67號，高31層，2009年起好。

類:彌敦道
新世界中心

**新世界中心**（**New World Centre**），係香港九龍尖沙嘴一間寫字樓、商場同酒店項目，喺梳士巴利道20號，1978年起好，2011年開始重建酒店以外嘅部份，2019年起好，叫維港文化匯（Victoria Dockside‎）。發展商係新世界發展。
荷里活廣場

**荷里活廣場**（**Plaza Hollywood**），係香港九龍黃大仙區一座商場，喺大磡龍蟠街1-3號，近住鑽石山港鐵站，樓高4層，1997年起好。上蓋係住宅星河明居。

## 睇埋

* 鑽石山荷里活廣場斬人案
前法國外方傳道會大樓

**前法國外方傳道會大樓**（**Former French Mission Building**），係香港港島中環一座法定古蹟，喺炮台里，1843年起好，1997年到2015年做過香港終審法院總部。
南蓮園池

**南蓮園池**，香港公園之一，喺九龍鑽石山，地址為鳳德道六十號，英文叫**Nan Lian Garden**，行政上歸黃大仙區。2006年起好，由志蓮淨苑管理，而志蓮淨苑不過馬路之隔。

園為仿唐時室宇，園中有茶室，亦有其他食肆。有石館展石。

至具特色係中間個大池，池邊有圓滿閣。

## 圖集

File:HK_NanLianGarden_BlackLintelGate.JPG|烏頭門
File:HK_NanLianGarden_ChineseTimberArchitectureGallery.JPG|中國木結構建築藝術館
File:HK_NanLianGarden_PavilionOfAbsoluteOfPerfection.JPG|圓滿閣
File:HK_NanLianGarden_XiangHaiXuan.JPG|香海軒
File:HK_NanLianGarden_PavilionBridge.JPG|亭橋
File:Nan_Lian_Garden-03.JPG|松茶榭
File:Nan_Lian_Garden-02.JPG|水車磨坊
File:HK_NanLianGarden_LongManLou.JPG|龍門樓同埋銀帶瀑布
File:HK_NanLianGarden_TangGallery.JPG|唐風小築
File:HK_NanLianGarden_TheRockery.JPG|石館及盆景園
File:Nan_Lian_Garden-01.JPG|草亭
File:HK_NanLianGarden_TheLotusTerrace.JPG|蓮台
File:Nan Lian Garden, Song Cha Xie (Hong Kong).jpg|松茶榭
File:Nan Lian Garden, Banyan Grove (Hong Kong).jpg|榕林
File:Nan Lian Garden, Blue Pond (Hong Kong).jpg|由位於蒼塘南岸嘅水月台北望松茶榭，鶴島同龜島佇立喺塘中。
香港海事博物館

**香港海事博物館**（）係香港港島中環一座私營博物館，由香港國際航運團體經營，2005年開喺赤柱美利樓，2013年搬到中環8號碼頭。

## 簡介
香港海事博物館喺2005年創立，係一間由香港船東會支持嘅非牟利註冊慈善團體。致力保全、收藏同展示能夠充分演繹香港同珠江三角洲海事同貿易嘅故事。2005年博物館喺赤柱美利樓開幕，並喺2013年搬到中環八號碼頭，博物館樓高三層，佔地合共4,400平方米放置咗藏品達1,200幾件，並設有13個展廳、特別展覽廳、資源中心、咖啡館、禮品店同航海精品廊。

## 開放時間
*星期一至星期五：上晝九點半至下晝五點半
*星期六、日同公眾假期：上晝十點至下晝七時正
*農曆年初一同年初二休館

## 入場費
*成人：HK$30
*長者（60歲或以上）、學生、兒童（18歲以下）、殘疾人士（同一個陪嘅看護人）：HK$15
*個人年票：HK$100
*家庭年票：HK$300

## 出面網頁
* 香港海事博物館
*
The ONE

**The ONE**係香港九龍尖沙嘴一座商場，喺彌敦道100號，樓高23層，總面積超過40萬平方呎，係香港目前樓層數最高嘅純商場，概念來自日本銀座式大型綜合商場。商場由華人置業投資額大概港幣25億發展，喺2010年10月29號開幕。2014年，華人置業公告以代價最高港幣78.8億將此物業賣畀大股東劉鑾雄，2015年7月以實際代價港幣50.2億完成交易，華人置業集團而家為其提供物業管理。

## 途經交通
*港鐵佐敦站D出口，行10分鐘。
*尖沙咀站B1出口，行100米，約3分鐘。

## 睇埋
*東英大廈

## 出面網頁
* The ONE官方網站
大埔海濱公園

**大埔海濱公園**（**Tai Po Waterfront Park**），係香港公園，喺新界大埔，非常之長，近大發街、近大喜街，歸大埔區。1997年起好，有22公頃大，係香港最大公園。

園內設施有公園、草地滾球場、門球場、緩跑徑、健身徑、露天劇場、模型船池。

## 睇埋
*香港回歸紀念塔
香港李寶椿聯合世界書院

**香港李寶椿聯合世界書院**（**Li Po Chun United World College of Hong Kong**），係香港新界馬鞍山一間國際學校，喺西沙路落禾沙里10號，1992年創校。
和平紀念碑

**和平紀念碑**（**The Cenotaph**），係香港港島中環一座紀念碑，喺皇后像廣場東面，1923年起好，本嚟係紀念第一次世界大戰，之後紀念埋第二次世界大戰，而家係香港法定古蹟。

最初只刻上英文「The Glorious Dead」同年份「1914-1918」。之後紀念埋第二次世界大戰，刻埋「1939-1945」年份。
曼克頓山

**曼克頓山**（**Manhattan Hill**），係香港九龍荔枝角一個私人住宅屋苑，喺寶輪街1號，2007年起好，有5座樓。發展商係載通國際同新鴻基地產。前身係九巴嘅荔枝角車廠。
油麻地避風塘

**油麻地避風塘**（），係香港九龍油麻地一個避風塘，舊嗰個1916年起好，到1990年年代西九龍填海，向西移到而家個位，官方叫**新油麻地避風塘**（）以茲識別。避風塘佔地64.6公頃，只係畀作業船隻用。
東涌炮台

**東涌炮台**（**Tung Chung Fort**），係香港大嶼山東涌一座炮台，喺下嶺皮村，1832年起好，喺1979年8月24號被評為香港法定古蹟。
加芙列拉·米斯特拉

**加芙列拉·米斯特拉**（**Gabriela Mistral**，）係智利女作家，1945年攞諾貝爾文學獎。

## 出面網頁

類:作家
類:智利人
東妮摩理臣

**東妮摩理臣**（**Toni Morrison**，）係美國女作家，1993年攞諾貝爾文學獎。

## 出面網頁

類:普立茲小說獎得主
腓特烈·密斯特拉

**約瑟夫·伊天·腓特烈·密斯特拉**（Josèp Estève Frederic Mistral，），係法國奧克文學作家、普羅旺斯方言辭書學家，1904年攞諾貝爾文學獎。

## 生平
1830年9月8號佢響法國南部嘅城鎮馬亞訥出世，出身響一個有錢嘅農民屋企，老豆嚟自普羅旺斯地區聖雷米。

密斯特拉響九歲開始返學，不過因為成日曠課而畀屋企人送去寄宿學校讀書。響尼姆攞到學士學位後，佢響1848年至1851年響亞桑蒲坊嘅艾吉斯-馬賽大學攻讀法律。期間，佢研究咗普羅旺斯嘅歷史。響老豆嘅支持同解放下，密斯特拉下定決心要守護同埋恢復奧克文，呢個咁古老嘅話。

密斯特拉致力於恢復同發揚奧克文。1854年，佢同羅曼尼等七位對普羅文化熱心研究嘅人成立咗「菲利伯立格」協會，呢個協會專門推廣、宣傳同埋研究普羅旺斯嘅方言、風俗同埋文化。同時，密斯特拉仲參加咗《普羅旺斯詩選》嘅編輯。另外，佢仲搜集、整理咗好多當地嘅民間傳說、神話故仔、風土人情、方言歷史等，用咗八年時間編好《新普羅旺斯字典》，呢部字典不單止係記錄咗普羅旺斯嘅精粹，仲係為奧克文建立里程碑。密斯特拉對於普羅旺斯文化嘅貢獻，唔單止在於佢發掘、整理咗普羅旺斯嘅傳統，更多嘅係在於佢用普羅旺斯方言所寫嘅詩歌，將呢種方言提高去到文學水平，用藝術形式將普羅旺斯文化傳播到歐州。

據說密斯特拉響學生時代用過法文寫詩，但佢阿媽睇唔明，所以佢就用奧克文寫咗《米赫爾》（Mirèio）呢篇文章。《米赫爾》響1859年出版，係密斯特拉最重要嘅作品，呢個故仔係講兩個後生仔嘅愛情故事。佢利用呢個作品，唔單止成功推廣奧克文，仲分享咗當地嘅文化。

1899年，佢設立阿拉坦博物館，一個主要係介紹普羅旺斯文化嘅博物館。依家博物館係法國嘅歷史紀念建築。

由於佢成世人致力於普羅旺斯文化嘅普及，所以佢響1904年攞到諾貝爾文學獎。個屆仲有另一位得獎者，西班牙劇作家荷西·伊克格拉，佢地平分咗獎金。

1876年，密斯特拉響第戎主教座堂同勃艮地人Marie-Louise Rivière（1857–1943）結婚，兩個人冇仔女。1914年，佢響馬亞訥過身。

## 作品
參與編輯的詩選及字典：

* 《普羅旺斯詩選》
* 《新普羅旺斯字典》

詩作：

* 《普羅旺斯》，處女作
* 《黃金島》
* 《金黃色的百合花》
* 《米赫爾》，代表作
* 《羅納河之歌》

作詞：

* 《聖杯》，普羅旺斯民歌

## 人際
佢係小說家阿豐斯·都德嘅老友，都德響後生個陣已經識密斯特拉，仲寫咗一篇叫《詩人密斯特拉》嘅散文，收錄響小說《磨坊信札》入面。

密斯特拉之所以有今日嘅名氣，唔可以唔提詩人阿豐斯·德·拉馬丁。響佢嘅《米赫爾》出版之後，拉馬丁專登響期刊 *Cours familier de* litérature 嘅第40版讚揚佢。而兩個人亦保持書信來往。

智利女作家、1945年諾貝爾文學獎得主加芙列拉·米斯特拉就係密斯特拉嘅忠實fans。加芙列拉·米斯特拉原本叫盧西拉·戈多伊·阿爾卡亞加，因為仰慕密斯特拉，所以將「密斯特拉」西班牙文化成「米斯特拉」做佢嘅筆名。

## 攷
亞歷思耶域治

**斯維亞特蘭娜·亞歷山德留娜·亞歷思耶域治**（，）係白俄羅斯女作家，2015年攞諾貝爾文學獎。

類:白俄羅斯人
類:女作家
黃泥涌峽

**黃泥涌峽**（），係香港港島灣仔區一個坳，喺聶高信山同渣甸山之間，海拔250米，交匯黃泥涌峽道、淺水灣道、深水灣道、大潭水塘道同布力徑五條路。
軒克維奇

**軒克維奇**（**Henryk Adam Aleksander Pius Sienkiewicz**，）係波蘭作家，1905年攞諾貝爾文學獎。
息斯基

**息斯基**（**Ciskei**）係舊時南非因為種族隔離政策而出現嘅獨立國，喺1981年獨立，1994年回歸南非，而家屬東開普一部份。
## 睇埋
*特蘭斯基

類:南非史
類:東開普
建華大廈

**建華大廈**係澳門一個私人房屋，響澳門半島花地瑪堂區黑沙環新街、涌河新街、黑沙環海邊馬路。

## 意外
2010年9月16號晚黑九點，建華大廈第一座地下樓梯電箱突然傳出爆炸聲，啲火周圍走，團團濃煙湧出，成橦大廈即刻停電，過百戶烏燈黑火，層層樓都黑嘛嘛，有人立即報警。消防接報派出消防、搶救同水泵車去救火，多架救護車先後到場戒備。消防員利用滅火筒好快將火救熄。一個菲律賓籍嘅男人困𨋢，要由消防員協助救出。由於電箱響樓梯隔離，加埋唔少樓層冇閂埋防煙門，搞到出現煙囪效應，走火通道滿布濃煙，短時間就湧到上去。為咗防止有人被困又或者唔舒服暈低，煙帽隊分成多個小隊逐層去搵，期間，七個男女懷疑吸入濃煙唔舒服，要送院治療，其中一個阿婆情況嚴重，要到深切治療，其他人情況普通。響消防員協助之下，四十一個住戶先後離開大廈，冇受傷，唔使送院。着火電箱燒嗮，外牆熏黑，擺響電箱隔離嘅清潔架生亦燒嗮。經過調查，初步懷疑電箱壞咗引發火警，起火原因冇可疑。電力公司事後派員搶修。有住戶話，事發嗰陣響廳到睇電視，全屋突然停電，開門睇吓，發現隔離屋都係一樣，之後響埋警鐘，先知火燭，走樓梯逃生。之後去到樓梯冇嗮燈光，伸手睇唔到手指，重俾濃煙嗆鼻。幾百戶住客摸黑爭住疏散，細路仔驚到喊，係噉傳出嗌救命嘅聲；加埋樓梯有雜物阻塞，情況極之混亂，差啲搞到人踩人。逃到街到啲人，有唔少人都重係着住睡衣、拖鞋，搞到捩咁棄。有住戶重話，之前電箱曾經發生過火燭，雖然未到嚴重事故，但係今次又出事，懷疑電力負荷唔到搞成。

2011年10月3號晚黑十點半，建華大廈第五座十三樓一個單位，梁女同老公因為錢銀拗咬，之後梁女情緒激動，突然衝入間房，禽上窗台，打開窗台花籠活門鎖。有大廈住戶發現梁女當時曾經雙手緊握花籠鐵枝，大嗌：「我跳啦！我跳啦！」之後就跳咗落去，跌到二樓停車場平台，發出巨響。佢老公立即刻開門睇吓，發現花籠活門打開，見到老婆跌咗響三十幾米嘅停車場平台到，嚇到呆咗，把口撳撳侵侵講：「今次冇啦！」立即落樓衝到平台，手抱奄奄一息嘅老婆喺到喊。消防員接報到場調查，發現跳樓嘅梁女頭部受創流血，右腳開放性骨折，由救護車送院搶救，最終傷重死亡。佢老公亦因為情緒激動，要送院治理。司警話女死者三十七歲，做莊荷。佢老公就五十幾歲，做司機。現場消息話，梁女懷疑響賭場做嘢染上賭癮，搞到債台高築。

2014年8月4號晏晝三點幾，建華大廈第三座有住戶發現走廊同樓梯有煙，重有陣陣燒燶嘢嘅味，所以報警求助。治安警同消防局接報派員到場處理，消防員去到現場嗰陣，已經見到大廈大堂充滿濃煙，所以立即搵火燭源頭。之後消防員證實響垃圾房起火，之後用架生剪開垃圾房把鎖，開門之後有大量濃煙湧出，派煙帽隊駁喉入去，將火燭嘅垃圾桶拉到大廈內園，射水將火救熄。由於大廈入面有啲樓層嘅防煙門冇閂埋，搞到濃煙擴散，消防員要到每一樓層拍門同巡查樓梯之後，確認冇住戶吸入濃煙唔舒服。最後消防員利用抽煙機抽走大堂濃煙，調查起火原因，初步相信有住戶將未熄嗮嘅金銀衣紙倒入垃圾槽搞成。火警之後，大廈其中一部𨋢因為水浸要暫停運行，治安警在場協助分流住戶用𨋢，以免又有意外。

2017年3月16號晏晝一點幾，建華大廈第七座垃圾房入面嘅垃圾桶火燭，消防局接報之後派出多架消防車同消防員到場，發現響內街垃圾房門有煙冒出，有濃煙沿住垃圾槽湧到大廈唔同樓層。消防員利用架生剪開垃圾房把鎖，煙帽隊駁消防喉入垃圾房，發現入面有一個大型藍色垃圾桶着火燒緊，開喉將火救熄，同時進行排煙工作。消防員調查起火原因，懷疑有人將未完全熄嗮嘅金銀衣紙倒入垃圾槽搞成，火警入面冇人受傷同唔舒服，消防員唔使疏散住戶。

2017年6月27號朝早七點，建華大廈有地鋪火燭，現場火燭嘅生果鋪面積二百五十呎左右，消防開咗一條喉，迅速將火救熄，火警入面冇人受傷。火警入面地鋪入面嘅全部燒嗮，外牆被熏黑。經電力公司人員檢查，懷疑係地鋪牆身其中一個電制入面電線短路引起火警。

2017年12月22號，建華大廈第二座垃圾房入面嘅垃圾桶火燭，消防局接報到場發現垃圾房入面有煙有火，開咗將火救熄。消防員調查起火原因，懷疑有人將未完全熄嗮嘅金銀衣紙倒入垃圾槽搞成。

## 停電

## 交通
### 巴士

## 攷

類:澳門私人樓
梁凱晴 (藝人)

**梁凱晴**（，，）係臺灣女藝人，曾經屬無綫電視台灣製作中心旗下，主要喺香港嘅無綫電視J2台嘅節目出鏡而畀香港觀眾認識。

## 背景
梁凱晴喺臺灣出世，阿爸係嚟自香港嘅移民，阿媽係臺灣人，所以佢識講廣東話。佢喺國立政治大學東方語文學系讀緊書，主修阿拉伯文，同時係政大肚皮舞社社長。佢曾經喺2017年臺北世界大學生運動會開幕禮表演。之後入咗無綫電視台灣製作中心，主持唔同嘅節目。2022年8月透過社交網站宣佈離開無綫電視，同年11月接拍HOY TV嘅節目。

## 演出作品
### 主持節目（[[ViuTV]]）
*2024年：《穿越阿拉伯》（同陳安立合作）
### 主持節目（HOY TV）
*2022年：《亞洲TOP TEN 台灣篇》（同徐頴堃合作）
*2023年：《杭州限定旅團》（同方泳琳、陳紫萱合作）
*2024年：《深圳地圖2》（同馬曉晴、樂翊榆合作）

### 主持節目（無綫電視）
* 2017年：《3日2夜》（第三輯 第20、21集「臺南篇」）（同陳睿雯合作）
* 2018年：《新春辦年貨》（第8-10集台灣特派主持）
* 2018年：《玩創台灣》（第二輯）（同劉子碩、張安特、鄭書孟、蕭涵方、蕭新亭合作）
* 2018年：《出走地圖》（同牟韻潔、蕭涵方、蘇子芸合作）
* 2018年：《就是愛美麗》（第二、三輯）（同沈韋汝、牟韻潔合作）
* 2018年：《台灣紅什麼》（第三輯）（同蕭涵方合作）
* 2018年：《有種娛樂》（同蔡頤榛、蕭新亭、鄭書孟、蘇子芸合作）
* 2019年：《背包女行》（同吳心如、李采妮、許綽婷、陳瑜心、楊筑晶、蕭涵方、方姿懿合作）
* 2019年：《少女心是什麼》
* 2019年：《背包女行》（第二輯）（同蕭涵方、方姿懿、蘇子芸、陳瑜心合作）
* 2019年到依家：《東張西望》（駐台灣記者）
* 2019年：《台灣潮點圖鑑》（第一、二輯）（同朱祐宏、呂奇家、林玉書、許綽婷、蕭涵方、蕭新亭、蘇子芸合作）
* 2019年：《跟我點餐吧》（同朱祐宏、鄭書孟、蕭涵方合作）
* 2019年：《台灣原味道》（同譚玉瑛、吳幸美、區永權、孔德賢合作）
* 2020年：《小滋女孩過年攻略》（同蘇子芸合作）
* 2020年：《出走地圖》（第三輯）（同牟韻潔、蘇子芸合作）
* 2020年：《這一站阿拉伯》
* 2020年：《小滋女孩》（第四輯）（同牟韻潔、蕭涵方、蘇子芸合作）
* 2020年：《漫遊森呼吸》
* 2020年：《台灣原味道》（第二輯）（同沈韋汝、譚凱螢、朱祐宏合作）
* 2021年：《尋味行》（同邵珮詩、宋婭彤合作）
* 2021年：《玩起來》（第二輯）（同邵珮詩合作）
* 2021年：《跟住去旅行》（同邵珮詩合作）
* 2021年：《涼浸浸去旅行》（同余思霆合作）
* 2021年：《台灣直送》
* 2021年：《凍冰冰去旅行》（同余思霆、宋婭彤、姜宇夫合作）
* 2022年：《趁而家去台灣偷食...譜！》（同宋婭彤、莊茜佳、正心、林映暉合作）

### 綜藝節目（HOY TV）
*2023年：《我要做車手》參賽者
*2024年：《臥底服務團》嘉賓班底之一
*2025年：《領廚爭霸戰》「星級示範賽」參賽者

### 綜藝節目（無綫電視）
* 2017年：《#後生仔去台灣傾吓偈》 嘉賓
* 2017年：《2018無綫節目巡禮》 嘉賓
* 2018年：《新春辦年貨》 台灣特派主持（第8 - 10集）
* 2018年：《Do姐有問題》（第二輯）問題專員
* 2019年：《Do姐有問題》（第四輯）問題專員
* 2019年：《眼睛去旅行》第6、11、17集演出
* 2019年：《#後生仔傾吓偈》 第442，443， 444集嘉賓

### 音樂錄像
* 2017年：胡鴻鈞《遙不可及》
* 2018年：菊梓喬《從未說起》
* 2020年：吳若希《似水流年》
*2020年：胡鴻鈞《凡人不懂愛》

## 參考

## 出面網頁
* 
* 
* 
* Nina | Nina
葉韋彤

**葉韋彤**（**Krystal Yip**，）係香港女多媒體從業員亦係無綫電視旗下嘅TVB娛樂新聞台嘅員工，亦喺無綫電視嘅Big Big Channel做KOL。佢曾經喺南韓東國大學留學四年。2019年離開無綫電視。

## 演出
### 節目主持
*2017年起：TVB娛樂新聞台（外景採訪記者）
*2017到2018年：K小姐懶人包
*2018年：Do姐有問題（第二輯）（問題專員）
*2018年：K小姐懶人包（第二輯）
*2019年：最新韓程

## 出面網頁
*
*
蔡嘉欣

**蔡嘉欣**（，，），藝名**Kayan C**，係香港女藝人，本職經營韓式時裝舖同美甲舖，亦身兼模特兒、YouTuber嘅工作。

## 簡歷
### 早年經歷
蔡嘉欣中學喺中華基督教會銘基書院就讀，大學喺香港理工大學紡織及製衣系畢業，讀書嗰陣參加過2012年FACE UStar校花校草競選，入圍20強。佢參選校花嗰陣英文名叫Cayenne，又分享話佢中四參加校內時裝設計比賽，自己整衫同做模特兒，最後贏到獎，所以大學選修時裝設計。另外，佢曾經做過Model Genesis旗下模特兒。

大學畢業後，蔡嘉欣曾經同佢嗰時嘅前男朋友香港男藝人吳子冲一齊夾份開時裝舖頭，分手後繼續搞賣時裝嘅生意。

2017年到2018年，蔡嘉欣幫ViuTV主持節目。

### 參選香港小姐
2019年佢報名參選無綫電視搞嘅香港小姐，成功入圍決賽10強。參選期間，有網民話佢大髀有紋身，但係佢一直迴避回應，直到8月頭第一次以港姐佳麗身份着泳裝，雖然見唔到佢個紋身，但佢都終於親口承認有紋身，泳褲遮住咗一啲，遮唔到嘅地方就用化妝品遮，亦代表確認到佢打破咗一直以嚟「有紋身就一定無得入圍港姐」嘅不成文規定。雖然佢被睇成其中一位熱門，但佢有好多負面新聞畀人講，最後佢只係擠身最後五強，攞唔到獎。

## 演出
### 節目主持
*2017-2018年：《Trip精》
*2018年：《#返鄉下》
*2019年10月18日/10月25日：《眼睛去旅行》
*2019年11月4日起：《姊妹淘》
*2025年：《黑白大廚滋味行》

### 節目演出
*2017年：《KO KOL》第19集嘉賓
*2019年10月21日/10月29日：《姊妹淘》嘉賓

## 參考

## 出面網頁
* 
* 2019香港小姐競選 - 2號　蔡嘉欣 Kayan Choi - 佳麗檔案 - tvb.com
*
*
*

類:無綫電視女藝員
類:香港理工大學舊生
蔡嘉燕

**蔡嘉燕**（**Mon Choi**，），係香港動作特技女演員，亦身兼電影特技人員、動作替身、動作指導、兼職健身教練同瑜伽教練嘅工作。佢喺2017年尾參加viuTV搞嘅《G-1格鬥會2》，因為將對眼被對手何慈茵打腫嘅相貼上網而出名。
## 演出
### 電影
*2017年：《老笠》 飾 經理老婆
*2017年：《空手道》 飾 初賽對手

### 節目演出
*2018年：viuTV《G-1格鬥會2》
何慈茵

**何慈茵**（**Charlene Houghton**，），係香港邵氏兄弟同無綫電視旗下女藝人，亦係私人健身教練，做過viuTV細路節目主持人。佢係中英混血兒（老豆係何麥），亦係藝人雨僑個表妹。

佢5歲開始學洪拳，人稱「劉家良徒孫」。2016年，佢參加viuTV《G-1格鬥會挑戰賽》；2018年，喺《G-1格鬥會2》贏得冠軍金腰帶。

## 演出
### 節目主持（[[viuTV]]）
*2016年開始：《快樂童盟》

### 節目演出
*2014年：香港電台《功夫傳奇III決戰邊疆》
*2015年：香港電台《香港故事 自遊香港》
*2016年：viuTV《G-1格鬥會挑戰賽》挑戰者
*2017年：香港電台《好好過日子3》
*2018年：viuTV《G-1格鬥會2》參賽者

### 電影
*2017年：《空手道》 飾 Charlene

### 電視劇
*2022年：《飛虎3壯志英雄》 飾演 沛國流亡公主

## 出面網頁
* 
* 
* 
* 
* 
*
類:混血兒
類:香港細路電視節目主持人
類:香港電影女演員
類:無綫電視女藝員
余智嘉

**余智嘉**（，），係香港女模特兒，亦係私人健身教練。

## 簡歷
余智嘉喺香港出世同長大。佢係半中半捷克混血兒。佢喺2017年尾參加viuTV搞嘅《G-1格鬥會2》，因為傳出佢成功殺入決賽而出名。

## 演出
### 節目演出
*2017年：viuTV《G-1格鬥會2》

## 出面網頁
*
*
*余智嘉嘅YouTube頁
可風中學（嗇色園主辦）

**可風中學（嗇色園主辦）**（），通常簡寫做**可風中學**（），係香港嗇色園旗下一間資助文法中學，1974年創校，校址喺新界荃灣區上葵涌梨木樹和宜合道448號。可風中學係第一組別嘅男女校，教學語言用英文。

## 出名舊生
*蕭源：現代教育中文補習教師
*林溢欣：遵理學校中文補習教師
*陳子瑛：遵理學校創校校長兼總校長
*余采霖：ViuTV藝員
*丘雨勤：Now TV體育節目主持
*呂爵安：ViuTV Mirror成員
冰封俠：重生之門

《**冰封俠：重生之門**》（），中國大陸叫《**冰封：重生之門**》，係套2014年上畫嘅中國大陸電影，由羅永昌執導，甄子丹、黃聖依、王寶強同任達華主演。套戲概念源自1989年港產片《急凍奇俠》。套戲續集係《冰封俠：時空行者》。

## 演員一覽
;主角
*甄子丹 飾 賀英
*黃聖依 飾 小美
*王寶強 飾 薩獒
*任達華 飾 元龍（張一鳴）
;其他演員
*陳浩民 飾 明星
*林雪 飾 鄧永根
*王宗堯 飾 司徒申
*雨僑 飾 Ava
*石詠莉 飾 Suki
*莊思敏 飾 Jacqueline
*傅嘉莉 飾 女警
*陳煒 飾 老人院院長
*盧海鵬 飾 阿伯
*黃文慧 飾 小美母
*張少華 飾 賀英母
*何華超 飾 總警司
*張建聲 飾 新郎
*郭穎兒 飾 新娘
*魯芬 飾 女醫生
*田啟文 飾 男醫生
*劉錫賢 飾 男醫生
*何佩瑜 飾 愛國小姐
*Ana R. 飾 Disco老闆
*金剛 飾 金舖經理
;客串
*陳穎祺
*張芷瑜
*馬端琳
*江姿鎂

## 出面網頁
*
伯希和

**伯希和**（；；）係法國漢學家，亦係中亞探險家，佢收集咗好多文物，將佢哋運去法國，當中最有名嘅係敦煌文獻。最初佢跟住外國使節團入來，從而開始研究中國。佢精通13種語文。伯希和淨單係探查過中亞一次，但就帶來咗好多文物。

## 初期嘅活躍
伯希和出生喺巴黎，佢係法蘭西公學院嘅東方學者同沙畹嘅弟子，喺佢哋之下學嘢。之後伯希和去喺法屬印支河內嘅法國遠東學院做嘢，嗰陣時爲咗學院圖書館嘅藏書收集，要購入啲漢籍，1900年派遣佢去北京。喺佢訪問北京期間，發生咗義和團運動，包圍咗北京嘅外國使館區，因而拘禁其中。喺包圍戰期間，伯希和脫出過兩次，一次搶低咗敵軍嘅軍旗，另一次爲圍困嘅人攞新鮮生果。因爲佢嘅勇猛，佢攞到咗法國榮譽軍團勳章。之後，22歲時佢又返到河內，做咗遠東學院嘅漢學教授，之後歷任過法國啲大學嘅教授。

## 中亞探險
伯希和嘅探險團喺1906年6月17號離開巴黎，向中亞探險。佢嘅隊員有軍醫路易·韋楊（）博士、攝影師沙勒·努兀（）。呢三人經由鐵道，從莫斯科移動到塔什干，入到中屬突厥斯坦地域，1906年8月尾時探險隊到咗喀什，同俄國總督一齊住，停留喺俄國總領事館。伯希和流暢嘅中文驚豔咗當地嘅中國官僚，佢嘅努力好快就見到成果：攞到重要嘅協助同資源，爲探險準備攞到各類便利。

探險隊離開喀什，停泊嘅第一站係圖木舒克，從呢度入到庫車。喺庫車嗰度發現咗多份文書，係用好似婆羅米字嘅文字（後來稱呼做吐火羅文字）寫嘅失傳語言（之後，確認佢係吐火羅文嘅乙種方言龜茲話）。呢啲文書之後畀伯希和嘅老師解讀出來。

離開咗庫車，伯希和去咗烏魯木齊，喺嗰度探險隊遇到咗。瀾國公同佢嘅兄弟都係義和團嘅首魁，所以處於終身流配嘅狀態。伯希和喺佢度見到咗敦煌出土嘅《法華經》古寫本，於是趕赴敦煌。伯希和探險隊最後停腳嘅地方就喺敦煌，就喺嗰度伯希和掙得佢嘅名聲，喺1908年2月12號到達。

喺敦煌伯希和對王圓籙嘅藏經洞有所聞，於是接近佢度。英國探險家斯坦因喺上年1907年訪問過敦煌莫高窟，搦走七千份古文書，流出咗消息，淨低嘅文書仲好多，有份量龐大嘅古書籍同各種版本，以及好多藝術作品。伯希和同看守莫高窟嘅王道士交涉，允許咗佢入藏經洞。喺呢度伯希和流暢嘅中文又再次有用，就好似喺喀什時噉發揮實力。

伯希和用咗三個禮拜去調查藏經洞嘅古文書版本，分析後選出最有價值嘅文書數千卷，就買賣事宜同王圓籙交涉，說服咗佢。王圓籙計劃再建莫高窟，個預算有必要，於是承諾用500兩（約90英鎊）賣出呢個莫大嘅份量。因爲斯坦因唔識中文，佢帶趄歸嘅文書有好多係冇價值嘅嘢，而伯希和通曉包含中文在內嘅13國語種，選出嘅文書冚唪唥都係絕品。當中包含有新發現嘅新羅僧人慧超嘅《往五天竺國傳》。

## 之後
伯希和一行人喺1909年10月24號返到巴黎，意外噉畀老師沙畹等班遠東學院嘅同僚激烈噉非難，起訴伯希和佢哋浪費公幣而帶返來啲僞造文書，話佢哋有醜惡嘅陰謀。佢哋認爲斯坦因帶走敦煌文書去後，已經乜嘢都冇淨。不過結果喺1912年斯坦因出版咗探險旅行記，公佈話喺敦煌仲有大量文書淨低，對伯希和嘅懷疑先至一天光曬，認證咗佢無罪。

之後，佢發表咗《敦煌千佛洞》等好多研究書，對東方研究有好大影響，喺第一次世界大戰時佢作爲法國武官駐留喺北京，喺1945年因癌症喺巴黎死去。有人評價話「若果冇咗伯希和，漢學會變成孤兒」，公認係漢學嘅偉大學者。巴黎嘅有個畫廊用伯希和起名，佢所寫嘅好多文書都保存喺法國國立圖書館。

## 意義
伯希和發掘出慧超嘅《往五天竺國傳》係佢嘅核心貢獻，另外佢又翻譯咗周達觀嘅《真臘風土記》入西洋，對吳哥遺蹟嘅復原有莫大嘅貢獻。

## 榮譽博士
* 香港大學名譽法學博士（1916年）

## 睇埋
*斯坦因
*真臘風土記
*往五天竺國傳

## 攷

## 出面網頁

*法國所藏嘅敦煌文獻
*伯希和嘅視頻介紹

類:法國人
類:柬埔寨史
類:法國榮譽軍團勳章得主

類:癌死者
娛樂大搜查

《**娛樂大搜查**》（）係香港無綫電視一個娛樂資訊節目，由2002年6月3號到2005年4月22號逢禮拜一到五香港時間19:30-20:00響翡翠台播。節目之後畀《東張西望》取代。

## 睇埋
*《城市追擊》
*《天地最前線》
*《全線大搜查》
全線大搜查

《**全線大搜查**》（）係香港無綫電視一個娛樂同時事資訊節目，由1999年10月4號到2002年5月31號逢禮拜一到五香港時間19:30-20:00響翡翠台播。節目之後畀《娛樂大搜查》取代。

## 睇埋
*《城市追擊》
*《天地最前線》
*《東張西望》
十三妹

《**十三妹**》（），係香港無綫電視一套電視劇，喺1983年1月24號到2月18號逢禮拜一到五20:30-21:30喺翡翠台首播，長20集，由黃杏秀、翁美玲、湯鎮業、任達華、楊盼盼、李琳琳、黎少芳、朱鐵和、盧國雄、陳有后主演，監製李添勝。主題曲《巾幗英雄》由顧嘉煇作曲、編曲，黃霑填詞，葉麗儀主唱。

## 參考
*
龍仇鳳血

《**龍仇鳳血**》（），係香港無綫電視一套電視劇，喺1980年11月10號到11月21號逢禮拜一到五20:00-21:00喺翡翠台首播，長10集，由黃元申、黃杏秀、倫志文、郭鋒、關聰、夏雨、江毅、南紅、羅國維、胡美儀、艾迪主演，監製鄒世孝。主題曲《龍仇鳳血》由顧嘉煇作曲、編曲，黃霑填詞，鄭少秋主唱。故仔背景係大明嘅土木堡之變同奪門之變。

類:1980年無綫電視劇集
陸小鳳之鳳舞九天

《**陸小鳳之鳳舞九天**》（），係香港無綫電視一套電視劇，喺1986年3月17號到5月9號逢禮拜一到五19:05-20:00喺翡翠台首播，長40集，由萬梓良、陳秀珠、黃允材、景黛音、惠天賜、容惠雯、吳家麗、梁潔華、劉江、陳嘉儀主演，監製蕭笙。主題曲《留下我美夢》由顧嘉煇作曲、編曲，黃霑填詞，甄妮主唱。故仔改編自古龍嘅陸小鳳系列小說。
親情 (電視劇)

《**親情**》（），係香港無綫電視一套電視劇，喺1980年4月21號到8月1號逢禮拜一到五19:00-20:00喺翡翠台首播，長75集，由周潤發、鄭裕玲、任達華、陳敏兒、雪梨、石堅、劉丹、羅蘭、黃曼梨、李香琴、關海山主演，監製李添勝。主題曲《親情》由顧嘉煇作曲、編曲，黃霑填詞，羅文主唱。
天虹 (電視劇)

《**天虹**》（），係香港無綫電視一套電視劇，喺1979年1月29號到5月25號逢禮拜一到五19:05-20:00喺翡翠台首播，長85集，由汪明荃、譚詠麟、鄭裕玲、鄭少秋、謝賢、梁珊、劉丹、關海山、馮淬帆、黃新、梅蘭、陳喜蓮、江毅、鄭子敦、羅國維、吳正元、余綺霞、黃曼梨主演，監製李添勝。主題曲《天虹》由顧嘉煇作曲、編曲，黃霑填詞，汪明荃主唱。

類:1979年無綫電視劇集
聖彼得堡 (佛羅里達州)

**聖彼得堡**（），係美國佛羅里達州第五大城，住咗26萬人。

## 文獻

類:佛羅里達州城市
聖塔蒙尼卡

**聖塔蒙尼卡**（），又譯**聖蒙尼卡**，係美國加利福尼亞州一座城，住咗9萬人。

呢座城係沙灘排球嘅發源地。
強人

《**強人**》（），係香港無綫電視一套電視劇，喺1978年5月1號到9月29號逢禮拜一到五19:05-20:00喺翡翠台首播，長110集，由李司棋、朱江、湘漪、黃允財、周潤發、陳美琪、劉丹、黃新、盧少慈、鄭有國、陳嘉儀主演，監製李沛權。主題曲《強人》由顧嘉煇作曲、編曲，黃霑填詞，羅文主唱。
香城浪子

《**香城浪子**》（），係香港無綫電視一套電視劇，喺1982年9月27號到11月12號逢禮拜一到五20:30-21:30喺翡翠台首播，長30集，由黃日華、莊靜而、湯鎮業、梁朝偉主演，監製招振強。主題曲《心債》由顧嘉煇作曲、編曲，黃霑填詞，梅艷芳主唱。

## 演員
*黃日華 飾 韋　樂
*莊靜而 飾 潘曉彤
*湯鎮業 飾 應子輝
*梁朝偉 飾 應子謙
*黃曼凝 飾 周月華
*林建明 飾 方善萍
*劉兆銘 飾 潘啟鏗
*傅玉蘭 飾 汪詠儀
*羅　強 飾 周阿水
*嚴秋華 飾 江志森
*關灼元 飾 歐陽能
*關禮傑 飾 周國偉
*江　毅 飾 李舍監
*Anders Nelsson 飾 Robinson / 校　長
*李揚道 飾 楊　根
*霍潔貞 飾 阿　梅
*陳安瑩 飾 李美娟
*黃婉容 飾 阿　珊
*謝明莊 飾 手下甲
*劉偉海 飾 手下乙
*陳榮輝 飾 大漢甲
*麥子雲 飾 大漢乙
*馮錦璋 飾 少年韋樂
*馮志豐 飾 童年韋樂
*李嘉豪 飾 幼年韋樂
*何璧堅 飾 老　伯
*談泉慶 飾 樂　父
*上官玉 飾 樂　母
*曾楚霖 飾 昌　叔
*李嘉穎 飾 童年曉彤
*林俊賢 飾 李國松 / 文　員
*周星馳 飾 學　生 / 舊　生
*吳鎮宇 飾 學　生
*吳廷燁 飾 學　生

## 出面網頁
*香城浪子 - IMDb
王攀元

**王攀元**（）係臺灣畫家。生於江蘇省北部嘅徐家洪望族，排第二，父母早死，求學過程艱辛，上海美術專科學校畢業，戰後帶埋屋企去到臺灣，輾轉去到宜蘭定居同終老。

## 生平
王攀元三歲死阿爸，七歲上私塾受教，阿媽告誡佢要勤奮向學，對佢影響深遠。阿媽喺佢十三歲時死，關係好啲嘅親戚一個個嫁去好遠，深刻感受人情冷暖，喺紛亂嘅大家族裏面逐漸養成隱忍嘅個性。小學畢業考到江蘇省立淮安中學，但家族對佢求學之事未積極資助，休學一年後經同情親友嘅協助，終於正式入學。某次開學超過一星期，屋企始終毫無動靜，最後由煮飯工人朱媽發動佃農協助先至暫時緩解問題。1932年（民國二十二年）考到復旦大學法律系，因志趣唔啱又重考入咗海美專西畫科。1949年去到臺灣，人地生疏，生活艱困，幾經波折，終於1952年應羅東中學聘請做美術先生，從此定居宜蘭。2017年12月22號死，辦唔成預定2018年5月喺國立歷史博物館舉行嘅畫展。

王攀元將個人坎坷經歷，以象徵手法入畫，作品用色大塊，結構簡約，畫中人物極度壓縮。
*民國五十五年，喺台北嘅亞洲國際畫廊舉辦首次個人畫展。
*民國六十八年，喺老友李德嘅勸說下，再喺台北春之藝廊展出畫作。
*民國七十五年，首次喺雄獅畫廊舉行水墨畫展。
*民國七十六年，喺歷史博物館家畫廊舉行個展。
*民國八十一年三月，蘇富比公司首次喺台北市舉行繪畫拍賣會，油畫「風景」以一百萬元、水彩「拜石圖」六十萬元成交，第二日報上譽為「八大明星畫家之一」。

佢係第五屆國家文藝獎美術類得主。

## 攷
*國藝會得獎名單
*宜蘭文化局 宜蘭美術館開幕首展

## 註

類:臺灣人‎

類:人瑞
聖塔卡拉拉

**聖塔卡拉拉**（），又譯**聖卡拉拉**，係美國加利福尼亞州一座城，住咗13萬人。
聖塔芭芭拉

**聖塔芭芭拉**（），又譯**聖芭芭拉**，係美國加利福尼亞州一座城，喺聖塔芭芭拉郡嘅太平洋岸邊，而家亦都係聖塔芭芭拉郡嘅郡治所在。

根據2010年嘅美國人口調查局統計，佢嘅人口數量約有8萬8410人，係聖巴巴拉郡嘅第二大城市，之係排聖瑪麗亞後面。而人口組成方面，白人佔75.1%、拉丁裔美國人佔38.0%、亞裔美國人佔3.5%、非裔美國人佔1.6%、印地安人佔1.0%。
柏克萊

**柏克萊**（），係美國加利福尼亞州一座城，住咗12萬人。柏克萊加州大學就係響度。
黃子菲

**黃子菲**（，）係香港女模特兒，喺香港出世，2006年參加YES!全港校花校草比賽而開始畀人識，2012年19歲嗰時嫁咗畀大律師黃添偉，但之後仍然有幕前演出。2016年承認已經同黃添偉離婚。之後同英皇集團楊正龍未婚產子。

## 出面網頁
* 
* 
*
劉沛蘅

**劉沛蘅**（，）係香港女模特兒。佢喺香港出世，2008年入行，畀傳媒叫做「翻版薛凱琪」。佢而家係模特兒公司STYLE旗下，同門包括Angelababy、熊黛林、廖碧兒。

## 演出
### 電視劇（ViuTV）
*2019年：《詭探前傳》 飾演 朱女（第6-10集）
*2020年：《地產仔》 飾演 露露
*2022年：《季前賽》 飾演 小明女友（第8集）
*2025年：《老是常出現》 飾演 阿Ca

### 電視節目（ViuTV）
*2020年：《膠戰》— 主持
*2020年：《點擺》— 第8集嘉賓主持
*2021年：《膠戰新春SP》— 主持
*2021年：《膠戰S2》— 主持
*2022年：《邊界綠遊遊》— 主持
*2022年：《膠戰SSP》— 主持
*2022年：《Dr.Any毛》— 第3集嘉賓
*2023年：《膠戰S3》— 主持
*2025年：《爆谷一周（第三輯）》— 第10集嘉賓
*2025年：《膠戰S4》— 主持

### 電視節目（香港開電視）
*2020年：《美少女日本民宿》— 主持
*2020年：《茶餐廳龍虎榜》— 第2、4集嘉賓
*2020年：《如果Pet Pet識講嘢》— 主持
*2020年：《甜到入心》— 第2集嘉賓

### 網絡電視劇
*2018年：《蝕日風暴》 飾演 巧佩
*2022年：《家族榮耀》 飾演 馬招娣
*2023年：《疊影狙擊》 飾演 Tracy

### 電影
*2017年：《春嬌救志明》
*2020年：《母夜叉》 飾 錢曼曼（Molly）
*2023年：《白日之下》

### MV
*2019年：洪卓立〈數寄屋橋次郎〉
*2020年：洪卓立〈喜劇收場〉
*2022年：馮允謙〈報復式浪漫〉

## 網頁
* 
*
宣泇而

**宣泇而**（英文：**Fiona Lee**，），原名**李嘉敏**，係香港女模特兒。佢喺香港出世，2010年入行。佢而家係模特兒公司STYLE旗下，同門包括Angelababy、熊黛林、廖碧兒。
黃意雅

**黃意雅**（，）係香港唱作女歌手，2017年出道。佢中學讀可藝中學，之後讀香港知專設計學院數碼音樂及媒體學系同埋英國高雲地利大學音樂科藝理學士。
## 出面網頁

類:香港知專設計學院舊生
伯班克

**伯班克**（），又譯**柏本克**，係美國加利福尼亞州一座城，住咗10萬人。

呢座城被稱為「世界媒體之都」（Media Capital of the World），市內有齊晒國家廣播公司、和路迪士尼公司、美國廣播公司、尼克國際兒童頻道、華納兄弟等好多媒體同娛樂公司嘅總部或者重要部門。
聖安娜

**聖安娜**可以指：

*聖安娜 (人名)，天主教傳統講法之中，耶穌嘅婆婆、馬利亞阿媽
*聖安娜餅屋，香港一間賣麵包西餅嘅連鎖舖
*聖安娜 (阿根廷)，阿根廷地名
*聖安娜 (巴伊亞州)，巴西巴伊亞州地名
*聖安娜省，薩爾瓦多西北部一個省
*聖安娜 (薩爾瓦多)，薩爾瓦多第二大城，亦係聖安娜省首府
*聖塔安娜，又叫「聖安娜」，美國加利福尼亞州南部橙郡一個城
*聖安娜區，牙買加政區
*聖安娜 (卡加延省)，菲律賓一個省
*聖安娜島 (塞舌爾)，喺印度洋海域塞舌爾一個島
林聞恩

**林聞恩**（，），原名**陳聞平**，係香港娛樂新聞主播，2014年加入now TV，2016年調職到viuTV。佢參加2007年參加英皇新秀歌唱比賽入到最後四強，不過到2017年34歲佢先至有機會正式加入樂壇。佢細妹係藝人林熹瞳（原名陳曉華）。

## 演出
### 電視節目 （viuTV）
*2016年開始：《十五分鐘熱度》（節目主持）
*2018年：《Good Night Show 全民星戰》（參賽者）

### 電視劇（[[viuTV]]）
*2018年：《Plan B》 飾 老師（第5集）
*2018年：《假若愛有期限》 飾 Jenny

## 出面網頁
*

聞平
陳蔚琦

**陳蔚琦**（英文：**Tiffany Vicky Chan**，），藝名**TIFF**，係香港唱作女歌手，2017年出道。佢中學讀寶血會上智英文書院，之後讀美國波士頓伯克利音樂學院流行音樂創作學士。
秦馨敏

**秦馨敏**（，）係香港女歌手，2017年出道。

## 簡歷
秦馨敏喺英屬香港出世。佢於2003年到2007年期間於中學讀德望學校，之後轉讀同埋英國，並於版畫系課程畢業。

Emily畢業後回港擔任私人唱歌及繪畫老師，後來到德國工作假期，之後因加入陳輝陽 x 女聲合唱《少女的祈禱》與《少女的祈禱》麥花臣重演》的演出回港，而獲得香港著名作曲家陳輝陽先生賞識，為公司【好好笑音樂】簽下旗下唯一藝人。2017年聯同填詞人林夕先生，推出單曲《我的燦爛》、《分過手請舉手》和《長期失戀》，並在一年內舉行了9個mini live與觀眾近距離地演出與互動。2018年成立爵士無伴奏合唱組合「做乜Jazz」。

Emily除咗熱愛唱歌與繪畫，還不時在社交網站分享烹飪嘅照片，最近亦在Instagram開了一個只放做菜嘅完成品的帳號 @MMminiKitchen，並與友人共同開設Youtube頻道「料理老妹 Chef Lo Mui」。

## 音樂作品

## 派台歌曲成績

*（*）表示仍在榜上
*（-）未能上榜

## 演唱會
### MM Mini Live (#MMminiLIVE)
*《我的燦爛》: 2017年5月28號, 2017年6月3號, 2017年6月25號
*《分過手請舉手》: 2017年7月30號, 2017年8月12號, 2017年8月26號
*《長期失戀》: 2017年11月5號, 2017年11月26號
*2017勁爆新人秦馨敏 Jazz Mini Live 加場 : 2018年1月14號

### [[陳輝陽 x 女聲合唱]]「聖少三部曲」作品音樂會

## 獎項
### 2017年
 - 勁爆新人

## 出面網頁
*
*
* 
*
下加利福尼亞州

**下加利福尼亞州**（）係墨西哥嘅一個州，喺國土西北部，首府墨西加利。

下加利福尼亞州東面係加利福尼亞灣，對岸係芝華華州，南面係南下加利福尼亞州，西面太平洋，而北面同美國加利福尼亞州接壤。下加利福尼亞州同南下加利福尼亞州係一個半島，北面連接北美洲大陸。
哈利斯戈州

**哈利斯戈州**（；，）係墨西哥嘅一個州，喺國土西部，首府瓜達拉哈拉。
## 攷
索諾拉州

**索諾拉州**（）係墨西哥嘅一個州，喺國土西北部，首府埃莫西約。

## 地理位置
索諾拉州東面係芝華華州，東南面係錫那羅亞州，北面係美國亞利桑那州，西及西南面係加利福尼亞灣，同下加利福尼亞州同南下加利福尼亞州遙遙相對。
塔巴斯科州

**它巴時告州**（），官話叫**塔巴斯科州**，係墨西哥嘅一個州，喺國土東南部，首府係喴喇靴毛沙（）。

## 參考

## 出面網頁
* 州政府網站
馬家過聖誕

《**馬家過聖誕**》（英文：**X-Mas With The Ma's**）係香港電視廣播有限公司製作嘅遊埠節目，亦係繼《馬家開飯》之後第二套由處境劇《愛·回家》主角馬家一眾成員主持嘅節目，用南韓首爾嘅遊埠資訊做主題。節目喺2017年12月25號（聖誕節）開始到12月29號禮拜一到五22:30－23:00喺翡翠台播，總共5集。

## 每集內容

## 出場嘅角色
*黎諾懿 飾 馬壯（各集）
*徐榮 飾 馬強（各集）
*林漪娸 飾 勞麗嫦（各集）
*羅天宇 飾 馬子仁（各集）
*蔣家旻 飾 馬子妮（各集）
*劉丹 飾 馬虎（第3、5集）
*張達倫 飾 嚴謹 （第3、5集）
*翟威廉 飾 導遊威廉 （第3集）
### 嘉賓
*東海@Super Junior（第5集）
*銀赫@Super Junior（第5集）

## 出面網頁
*馬家過聖誕 - 主頁 - tvb.com
西街

**西街**（），係香港上環一條路，喺太平山街同荷李活道之間，係條山坡斜路街道，長約莫80米，上面盡頭係卜公花園，下面盡頭係樂古道。呢條街嘅樓多數係1960年代起，當中西街45號地舖「光華印務公司」，係香港而家唯一留低用鉛字粒排版嘅活字印刷公司。
## 睇埋
*東街
別府麵館

**別府麵館**（），或者叫**別府集團**（），係香港一間食肆集團，1996年喺香港開咗第一間九州豬骨拉麵專門店，憑著辛辣嘅「地獄拉麵」得到一定知名度。之後開咗其他唔同牌子嘅食肆。

不過，佢哋第一個起始嘅品牌『別府麵館』，喺2024年3月，因為續租問題未能夠同青衣城達成共識，結果最後一間分店亦宣告結業。

## 部分主要人物

* 執行董事：呂惠光

## 牌子
;日本菜
*別府駅前料理
*別府九州地獄拉麵
*甘味讚岐手打烏冬專門店
*甘味YA
*野姜
;越南菜
*大叻越式料理
;星加坡菜

* BUGIS@叻沙・海南雞飯

*Bugis Corner

## 出面網頁
*別府集團

## 參考來源
九龍巴士287X線

**九龍巴士287X線**係條由九巴營運嘅香港九龍同新界市區巴士線，循環來回沙田區水泉澳邨同佐敦，經沙田圍、秦石邨、大圍、佐敦道、油麻地、旺角、大角咀。呢條係經八號幹線青沙公路（長沙灣到沙田段）往返沙田同九龍嘅特快線。

## 史
*2014年8月23號：287X線投入服務，取代87A線，循環往返博康同佐敦。
*2014年9月29號：受示威（雨傘革命）影響而暫停服務。
*2014年10月5號：恢復服務，但路綫有臨時改動：駛到彌敦道後，改為左轉眾坊街，左轉上海街，右轉甘肅街，右轉渡船街，塘尾道，左轉櫻桃街返原有路綫。
*2014年11月26號：大概下晝6點起恢復原有路綫。
*2015年1月10號：喺青沙公路轉車站增設中途站，並提供同其他經嗰度嘅九巴路線嘅八達通轉乘優惠。
*2016年2月5號：由博康延長到水泉澳。
**途經多石街、博泉街同水泉坳街出入水泉澳邨；
**來回程維持兜博康巴士總站；
**往佐敦方向，喺博泉街加「月泉樓」站；
**頭尾班車都提前5分鐘開，同加密平日繁忙時間班次。
*2016年6月13號：往水泉澳方向加博泉街「城泉樓」站。
*2017年4月15號：佐敦道以北一段連翔道南行線重開，同時永久封閉D1A（N）路，往佐敦方向恢復行經嗰段連翔道。
*2017年12月18號：加特別班次，喺禮拜一到五18:50由旺角街市開去水泉澳。

## 車站一覽

|-
| 1 || rowspan = "2" | 水泉澳 || || 水泉澳總站 || 
|-
| 2 || 博泉街 || 月泉樓 || 巴士必停站
|-
| 3 || rowspan = "3" | 沙田圍 || 沙角街 || 博康邨 || 
|-
| 4 || 沙田圍路 || 田園閣 || 
|-
| 5 || 大涌橋路 || 乙明邨 || 
|-
| 6 || rowspan = "2" | 沙田頭 || rowspan = "4" | 車公廟路 || 秦石邨 || 
|-
| 7 || 車公廟 || 
|-
| 8 || rowspan = "2" | 大圍 || 大圍轉車站-新翠邨新明樓 || 
|-
| 9 || 大圍轉車站-田心村 || 

|-
| rowspan = "2" | 10 || rowspan = "2" | 沙田嶺 || rowspan = "2" | || 青沙公路轉車站(落客站) || rowspan = "2" | 青沙公路轉乘計劃(往九龍方向)指定轉車站
|-
| 青沙公路轉車站

|-
| 11 || rowspan = "2" | 佐敦 || 佐敦道 || 炮台街 || 循環線折返點
|-
| 12 || rowspan = "4" | 彌敦道 || 寧波街 || 
|-
| 13 || rowspan = "2" | 油麻地 || 九龍中央郵政局 || 
|-
| 14 || 碧街 || 
|-
| 15 || rowspan = "2" | 旺角 || 山東街 || 
|-
| 16 || 亞皆老街 || 旺角街市 || 
|-
| 17 || rowspan = "6" | 大角咀 || 櫻桃街 || 銘基書院 || 
|-
| 18 || 海泓道 || 海富苑 || 
|-
| 19 || || 旺角(柏景灣)總站 || 
|-
| 20 || 櫻桃街 || 帝柏海灣 || 
|-
| 21 || rowspan = "2" | 深旺道 || 奧運站 || 
|-
| 22 || 君匯港 || 

|-
| rowspan = "2" | 23 || rowspan = "2" | 沙田嶺 || rowspan = "2" | || 青沙公路轉車站(落客站) || rowspan = "2" | 青沙公路轉乘計劃(往新界方向)指定轉車站
|-
| 青沙公路轉車站

|-
| 24 || 大圍 || rowspan = "3" | 車公廟路 || 大圍轉車站-大圍站 || 分段收費起點
|-
| 25 || rowspan = "2" | 沙田頭 || 車公廟 || 
|-
| 26 || 秦石邨 || 
|-
| 27 || rowspan = "2" | 沙田圍 || 乙明邨街 || 乙明邨街 || 
|-
| 28 || 逸泰街 || 博康巴士總站 || 分段收費起點
|-
| 29 || rowspan = "2" | 水泉澳 || 博泉街 || 城泉樓 || 
|-
| 30 || || 水泉澳總站 || 

## 出面網頁

*九巴287X線
*九巴287X線
*681巴士總站－287X分頁
已發展國家

**已發展國家**（又叫做**先進國家、發達國家**，英文：developed country）係指經濟社會、發展水準同人民生活水準較高嘅國家，又叫做**高經濟開發國家**（MEDC）。已發展國家嘅普遍特徵係較高嘅人類發展指數、人均國民生產總值、工業化水準同生活品質。藉住開發自然資源都可以達到較高嘅人均國民生產總值同人類發展指數嘅，未必屬於已發展國家（例如汶萊、沙特阿拉伯、卡塔爾、阿聯酋）。

## 睇埋
* OECD
* G8
* G20
* 新興工業化國家
* 高收入經濟體
* 開發中國家 / 最不發達國家
* 金磚國家
* 南北分歧
* 2020年宏願
商業區

**商業區**係指有好多商業設施（特別係銀行、超級市場、金融中心、商場等企業）嘅地區，屬於城市嘅一部分。商業區同住宅區同埋工業區相對，但通常會建設喺住宅區附近或者市中心，有完善嘅道路網連接住宅區同工業區，用嚟提高商業區嘅運作效率同商業價值。喺香港，中環就係其中一個商業區。

## 睇埋
* 工業區
* 住宅區
龍鳳村

**龍鳳村**（）係中國村名，可以係：
*廣西河池巴馬縣嘅村，請睇《燕洞鄉》
*:地名得自當地地形，東南面延綿嘅山似龍，西北面座山似鳳着落，因而得名。
*:民國二十四年（1935年）設龍鳳行政村，屬萬岡縣定馬鄉，1949年屬萬岡縣第一區，1952年村改鄉，屬東蘭縣第九區，1956年屬巴馬瑤族自治縣嘅巴馬區，1958年鄉改大隊，屬紅旗公社，1962年大隊升做公社，屬城關區，1969年恢復做大隊，屬城關公社，1980年分出部分做交樂大隊，1984年大隊改村委會，屬燕洞鄉。
*吉林省吉林市蛟河嘅村，請睇《新站鎮》
*:清光緒七年（1881年）由王氏開村，初時地名叫**平安**（）。後來呢度傳聞話有蛇同雞打交，啲人形容話係龍鳳鬥，就改成呢個名攞個意頭。
*:呢度有龍鳳河流過，因村名而得河名。條河上有龍鳳水庫，1970年築大壩，1973年12月落成。水庫下面有龍鳳灌區。
*:1881年開村，叫平安，1936年改叫龍鳳，1938年設村公所，1946年屬龍鳳區，1954年區改成鄉，1959年龍鳳鄉同雙頂子鄉合併成龍鳳公社，變做公社嘅龍鳳管理區，公社駐地搬咗去雙頂子度，1962年管理區改大隊，1983年大隊改村委會，2001年隨住龍鳳鄉撤銷，呢度歸入新站鎮。
*四川
**德陽旌陽嘅村，請睇《雙東鎮》
**達州達川區嘅村，請睇《金檀鄉》
*浙江湖州德清嘅村，請睇《武康街道》
*湖南常德臨澧嘅村，請睇《新安鎮》

## 出面網頁
*中國國家地名信息庫
加德弗萊

**加德弗萊**（英文：**Gilbert Gottfried**，）係美國棟篤笑喜劇演員，亦係位配音員，出名作品包括動畫電影《阿拉丁》入面鸚鵡艾格嘅配音。
威福伯明萊

**威福伯明萊**（英文：**Wilford Brimley**，）係美國演員，出名作品包括電影《危機》、《怪形》同《糖衣陷阱》。
查里士·亞斯納華

**查里士·亞斯納華**（，）係法國出身嘅亞美尼亞歌手，出名唱男高音，1933年出道，活躍樂壇超過80年。

類:男高音
巴布馬利

**巴布馬利**（，）係牙買加唱作人，1962年出道，被睇成雷鬼樂嘅代表人物。

## 出面網頁

* 
* 
* 
* 
*
笑波子

**笑波子**（，）係香港男YouTuber，原名**李煒樂**。佢由2012年大專一年級開始拍片上載到YouTube，喺2016年畢業後全職投入YouTuber嘅工作。響2017年頻道訂閱人數超過50萬。

## 經歷
笑波子喺大專時期就開始拍攝同埋製作影片並上載到YouTube。佢喺2016年土木工程學系畢業後開始做全職YouTuber，頻道至今訂閱人數大概有100萬以上。

笑波子每日上載1至3條片到YouTube，喺2016年已經上載咗超過600條片。短片嘅瀏覽量由兩萬到過百萬不等，通過YouTube嘅分紅同埋同商戶嘅合作拍片，龐大嘅觀眾量令佢一年收入過百萬。喺2017年，笑波子開始參演遊戲廣告同MV。笑波子而家養咗兩隻狗，分別叫 Muffin 同埋Brownie。

## 名
佢嘅網名「笑波子」嘅「波子」源自佢細個嘅綽號：佢中學嗰陣曾經去過新加坡讀咗一年，回流香港之後，啲同學都冇睇過膠質嘅「坡紙」（新加坡元紙幣），好多人都問佢攞嚟睇，自此佢就有咗「坡子」（廣東話諧音）呢個綽號。當中嘅「笑」字就係以希望攞到觀眾笑為大前提同有自己笑自己嘅含意。

## 演出
### 廣告
*2017年：人生遊戲
*2017年：九州天空城3D
*2018年：楓之谷M

### MV
*2017年：《天空之情》
*2017年：《叫我春天》
*2017年：《Teach me to fly》
*2017年：《網絡欺人 Hate Hate Hate》
*2017年：《PHONE PHONE 瘋》
*2017年：《辨公室有FREESTYLE嗎？》
*2018年：《楓之記憶》

## 睇埋
* 

## 攷

## 出面網頁
* 
* 
*
阿倫雅堅

**阿倫雅堅**（，）係美國演員，憑電影《陽光小小姐》攞過奧斯卡金像獎最佳男配角，其他出名演出包括電影《ARGO–救參任務》。
標艾雲

**標艾雲**（，）係美國演員，出名演出包括電影《星際啟示錄》嘅機械人TARS嘅配音。

## 出面網頁

類:美國男演員‎‎
類:美國配音員
金卡奇

**金卡奇**（，）係美國歌手同配音員，出名演出包括美國電視動畫《忍者龜》嘅李奧配音。
類:美國男歌手
類:美國配音員
拉菲梅

**拉菲梅**（，）係美國演員，主要演出喜劇作品，後期主要喺Netflix平台嘅節目出鏡。2017年死於肺炎，終年45歲。
類:美國男演員
添古里

**添古里**（，）係英國演員，演出包括電視劇《小丑回魂》。
## 出面網頁

類:英國男演員
米高捷特

**米高捷特**（，）係美國演員，出名演出包括電影《侏羅紀公園3》、《綠里奇蹟》、《修女也瘋狂2》。
IPad Pro

**iPad Pro**係蘋果公司響2015年出嘅平板電腦，係原先iPad嘅加強版。螢光幕有9.7吋、10.5吋同12.9吋。iPad Pro支援Smart Keyboard同Apple Pencil，提供更好嘅生產力，可以有限度取代手提電腦或者MacBook，適合專業人士攞出街做嘢。
曾愛媚

**曾愛媚**（，），係香港前電視藝員，2006年入行，先後做過無綫電視同香港電視網絡藝員。

## 簡歷
曾愛媚係美籍華人，生於廣東省中山市。佢參選《2006年度香港小姐競選》入圍決賽，之後讀第21期無綫電視藝員訓練班畢業到之後主要拍劇集。期間佢同王貽興傳過緋聞。2012年佢轉投香港電視網絡，拍過幾套劇，約滿後退出幕前。

## 演出
### 電視劇（[[無綫電視]]）

### 電視節目（[[無綫電視]]）
* 2006-2007年：一擲千金：千金小姐
* 2006年：萬千星輝賀台慶：鼓舞昇平壽無疆嘅千手舞演出
* 2007年：和諧家庭頌香江：演唱《我的驕傲》
* 2008年：食到篤、問到篤：為食妹

### 電視劇（[[香港電視網絡]]）
*2014年：來生不做香港人 飾 Susan
*2015年：童話戀曲201314 飾 Angela
*2015年：驚異世紀 飾 紀文萱

## 出面網頁
*
* 2006年度香港小姐競選：曾愛媚個人網頁

類:前香港電視網絡女藝員
酒私風雲

《**酒私風雲**》（***Boardwalk Empire***）係美國一部歷史犯罪劇集，由提倫斯維達創作，喺HBO上播放。故事改編納爾遜莊臣嘅2002年非虛構書《Boardwalk Empire: The Birth, High Times, and Corruption of Atlantic City》，講述1920年代禁酒令時期嘅美國，以新澤西州嘅大西洋城嚟做背景。主角係，由史提夫布斯美飾演，呢個角色係基於真實歷史罪犯領袖。

劇集嘅第一集係由馬田史高西斯負責執導，第一集嘅製作費係1800萬美金。劇集喺2010年9月19號開始播出，2014年10月26號播完，總共有5季，播晒56集。

《酒私風雲》受到評論界嘅讚賞，特別係針對視覺風格、歷史人物設定，同埋主角史提夫布斯美嘅演技表現。呢套劇集總共得到提名57個黃金時段艾美獎，包括兩次入圍最佳戲劇類劇集，共贏到其中20個獎。另外劇集喺2011年獲頒金球獎最佳戲劇類劇集，而且分別喺2011年同2012年贏到兩次美國演員工會獎戲劇劇集類最佳整體演出。

## 劇情簡介

《酒私風雲》係一部以（基於真實人物）做主角嘅歷史時代劇集。Nucky係一位政治人，佢喺1920年代至1930年代禁酒令期間，成為控制新澤西州大西洋城嘅重要人物。Nucky喺私生活同埋政治生涯中同多位歷史人物有互動關係，包括黑幫、政治人、政府代表，同埋求見佢嘅一般平民。同一時間，聯邦政府也密切留意喺呢個區域嘅非法私酒活動，而且派出探員調查Nucky同黑幫之間嘅可能關聯。最後一季跳到七年後嘅1931年，同時係禁酒令就快完結嘅時候。

## 演員
### 主要
* 史提夫布斯美 飾演 ——角色原型係
* 米高彼特 飾演 ——角色原型係
*  飾演 
* 米高沙朗 飾演  / George Mueller——角色原型係William Frank
*  飾演 Elias "Eli" Thompson——角色原型係Alfred "Alf" Johnson
*  飾演 Angela Darmody
* 米高舒伯 飾演 Arnold Rothstein——角色原型係同名嘅
*  飾演 Al Capone——角色原型係同名嘅
*  飾演 Charles "Lucky" Luciano——角色原型係同名嘅
*  飾演 Lucy Danziger
* 米高·K·威廉斯 飾演 Albert "Chalky" White
*  飾演 Edward Anselm "Eddie" Kessler——角色原型係Louis Kessel
*  飾演 Owen Sleater
*  飾演 ——角色原型係
*  飾演 Commodore Louis Kaestner，John Ellison Conlee喺第五季回顧中扮演年輕版嘅Commodore——角色原型係Louis Kuehnle
* 積赫斯頓 飾演 
*  飾演 Gillian Darmody
* 波比簡拿威 飾演 
*  飾演 Roy Phillips
* 謝菲胡禮 飾演 ——角色原型係
*  飾演 Willie Thompson

### 其他
大不列顛愛爾蘭聯合王國

**大不列顛愛爾蘭聯合王國**（）係歐洲舊時一國，1801年由大不列顛王國同愛爾蘭王國合併。1922年，愛爾蘭南部分裂出愛爾蘭自由邦，所以國號改做大不列顛北愛爾蘭聯合王國，即係當今嘅英國。
藤森特赦風波

**藤森特赦風波**係指秘魯前總統藤森被總統庫琴斯基特赦之後發生嘅一連串事件。

## 背景
2017年12月21號，涉及貪污指控嘅庫琴斯基月中面對藤森個女藤森慶子領導嘅反對黨人民力量黨發起彈劾動議，戲劇性噉，最後人民力量黨入面藤森個仔藤森健次領導嘅派系有十個議員最後投咗棄權票，令庫琴斯基避過落台一劫。

2017年12月23號，七十九歲嘅藤森因為侵犯人權同貪污等罪名原本要服刑到九十三歲，但係佢因為血壓低同心跳唔正常緊急送院。

2017年12月24號，秘魯總統庫琴斯基突然宣布以人道理由特赦藤森，外界質疑一切都係政治交易。

## 後續
2017年12月25號聖誕節，響秘魯首都利馬，數以百計民眾唔係同屋企人或朋友慶祝，而係上街示威，抗議前總統藤森攞到特赦。示威者舉起聲稱係藤森主政期間被殺嘅人啲相響市中心遊行，期間防暴警察阻止示威者前進，雙方衝突，警察施放催淚氣體驅散人群。全國多處亦有反對特赦藤森嘅示威，估計最少五千人上街。而藤森個仔健次響社交網絡發放片段，話好開心同爸爸一齊過一個自由嘅快樂聖誕。而庫琴斯基政府內部亦好多不滿特赦藤森嘅聲音，消息話，副人權部長辭職以示抗議，三名執政黨議員亦退黨。

2017年12月27號，攞到特赦嘅秘魯前總統藤森響社交網站發布影片，話對執政期間嘅所作所為感到後悔，請求人民原諒。又感謝總統庫琴斯基嘅特赦，話完全支持對方呼籲國家和解，暗示自己唔會再涉足政治。

2018年1月18號晏晝，教宗方濟各去到秘魯首都利馬，除了會同庫琴斯基見面之外，亦會探吓土著，希望搵返重建受性醜聞拖累嘅教會聲譽，而秘魯總統庫琴斯基就希望藉住教宗嚟到令國家返翻和平同對話嘅軌道。不過響教宗到秘魯之前嘅幾粒鐘，南部有一間一百年歷史嘅小教堂遇襲，大門有燒過嘅痕迹。

## 分析
上任一年幾嘅庫琴斯基已經多次遇到反對派嘅彈劾壓力，民望又跌到唔夠兩成，特赦藤森將佢捲入新一場政治風暴，地位勢將會更加難保。有評論形容今次特赦係藤森家族內鬥同回朝戲碼嘅序幕，藤森家族嘅內鬥亦趨向白熱化。四十二歲嘅慶子兩次參選總統失敗，野心未減，相信佢會喺2021年再接再厲。37歲嘅健次近年亦轉趨高調，今次被視為阿爸獲釋嘅最大「功臣」，得到藤森支持者歡心，有利從政前路，係事件中嘅最大贏家。

## 睇埋
*第35屆秘魯總統選舉

## 攷

類:秘魯政治
黃嘉敏

**黃嘉敏**（；；）係星加坡嘅華人女模特，2012年出道，曾經喺星加坡嘅車模同埋展會模界做過表演。

2017年12月12號，佢喺星加坡歐南同朋友一齊唱K，唱到周杰倫嘅《龍捲風》時突發腦出血，雖然事發後身邊啲陪同朋友第一時間送佢去醫院搶救，但三日後重係死咗，終年28歲。

## 攷
* 28岁女模K歌飙高音时身体发麻 昏迷3天后离世 海外网 （2017-12-26）
* K歌飆高音太嗨！辣模頭痛身體麻…昏迷3天竟驟逝 東森新聞 （2017-12-26）
* 女模唱K飙高音昏迷3天骤逝 联合早报 （2017-12-26）
* Model, 28, dies from bleeding in brain after complaining of headache while singing karaoke BUSINESS INSIDER SINGAPORE (2017-12-26)
* 新加坡女模特K歌飙高音后离世 当时她唱了周杰伦这首歌 新余信息港 （2017-12-30）

嘉敏
類:星加坡唐人
類:女模特兒
類:猝死者
弗麗嘉

**弗麗嘉**係北歐神話入面最大嘅女神，亦係奧丁個大老婆。禮拜五個拉丁文名都係嚟自佢。
激光劍

**激光劍**（英文：**Lightsaber**），又叫做**光劍**，係《星球大戰》世界裏面嘅一種武器，有好多唔同嘅色，喺星球大戰系列電影、小說同埋遊戲裏面都有。
卡拉卡拉浴場

**卡拉卡拉浴場**係古羅馬一個公共浴場，喺公元212年到216年羅馬皇帝卡拉卡拉統治期間起嘅，位置嘅而家嘅羅馬入面。
聖女熱內維耶芙

**聖女熱內維耶芙**（）係法國巴黎嘅天主教會同東正教會嘅主保聖人，傳說佢勸掂法蘭西國王克洛維一世做咗頭一位接受基督教浸禮嘅歐洲國王。
大久保利通

**大久保利通**（）係日本明治維新初期嘅政治人，本嚟係出身薩摩藩嘅日本武士，之後佢同木戶孝允、西鄉隆盛撐維新運動。
聯合國海洋法公約

《**聯合國海洋法公約**》（**UNCLOS**）係聯合國決議嘅海洋法公約，1982年12月10號喺牙買加蒙特哥貝簽，1994年11月16號生效，有168個締約國。公約本身係處理各個對領海嘅主張，但實際上有好多海域爭議案例入面，好多國都無理到公約。
木戶孝允

**木戶孝允**（）係日本明治維新初期嘅政治人，本嚟係出身長州藩嘅日本武士，之後佢同西鄉隆盛、大久保利通撐維新運動。

## 屋企
* 老豆：和田昌景
* 契爺：桂孝古
* 老婆：木崎松子
* 獨女：木戶好子

木戶孝允得個女好子，但佢又想由男人繼承家督，所以佢有好幾個契仔：

* 桂勝三郎（外甥・本姓和田）
* 木戶正二郎（外甥・本姓來原）
* 木戶忠太郎（老婆松子個外甥・本姓木崎）
* 木戶孝正（外甥・本姓來原）

其中桂勝三郎同木戶正二郎都早死。最後佢由木戶孝正繼承家督；另外木戶孝正仲娶埋孝允個獨女好子，不過好子響18歲嗰年早死。
太空無垠

《**太空無垠**》（***The Expanse***）係一部美國科幻劇集，喺台播出，改編（呢個係筆名，真名係同埋Ty Franck）嘅。2015年11月23號開始播，播完第一季至第三季。Syfy喺第三季後取消咗呢套劇集，之後接手第四季。後來訂咗第五季，喺2020年12月16號播放。2020年11月，亞馬遜訂咗第六季，而且係最後一季。

## 演員
### 主要
* 湯馬士珍 飾 Josephus "Joe" Aloisus Miller
* Steven Strait 飾 James "Jim" Holden
* Cas Anvar 飾 Alex Kamal
* Dominique Tipper 飾 Naomi Nagata
* Wes Chatham 飾 Amos Burton
* Paulo Costanzo 飾 Shed Garvey（第1季）
* Florence Faivre 飾 Juliette "Julie" Andromeda Mao
* Shawn Doyle 飾 Sadavir Errinwright
* Shohreh Aghdashloo 飾 Chrisjen Avasarala
* Frankie Adams 飾 Roberta "Bobbie" Draper（第2季）

### 次要
* Jay Hernandez 飾 Dmitri Havelock（第一季）
* Lola Glaudini 飾 Shaddid（第一季）
* Athena Karkanis 飾 Octavia "Tavi" Muss（第一季）
* Brian George 飾 Arjun Avasarala
* Jared Harris 飾 Anderson Dawes
* François Chau 飾 Jules-Pierre Mao
* Andrew Rotilio 飾 Diogo Harari
* Greg Bryk 飾 K. Lopez（第一季）
* Chad Coleman 飾 Frederick "Fred" Lucius Johnson
* Elias Toufexis 飾 Kenzo Gabriel（第一季）
* Kevin Hanchard 飾 "Semi" Sematimba（第一季）
* Nick E. Tarabay 飾 Cotyar（第二季）
* Cara Gee 飾 Drummer（第二季）
* Hugh Dillon 飾 Sutton（第二季）
* Sarah Allen 飾 Hillman（第二季）
* Mpho Koaho 飾 Richard Travis（第二季）
* Dewshane Williams 飾 Sa'id（第二季）
* 文峰 飾 Augusto Nguyễn（第二季）
* Ted Whittall 飾 Michael Iturbi（第二季）
* Ted Atherton 飾 Lawrence Strickland（第二季）
* Jeff Seymour 飾 Pyotr Korshunov（第二季）
* Rachael Crawford 飾 J. Peñano（第二季）
* Jean Yoon 飾 Theresa Yao（第一季）
* Elizabeth Mitchell 飾 Rev. Dr. Annushka "Anna" Volovodov（第三季）
* David Strathairn（第三季）
祖斯德里維拉

**祖斯德里維拉**（）係西班牙獨裁者德里維拉個仔，亦係法西斯主義政黨西班牙長槍黨嘅創黨人，喺西班牙內戰嗰陣畀共和國政府殺咗。
巴黎北站

**巴黎北站**係法國巴黎六大鐵路車站其中一個，交匯幾條主要線路，包括巴黎地下鐵、法國高速列車、區域快鐵同歐洲之星。佢每年服務2.14億人次，係全歐洲甚至係唔計日本嘅全世界最多人用嘅車站。

類:巴黎交通
類:鐵路站
米高蘇利雲

（；）係巴西嘅歌手、音樂家、作曲家同音樂製作人，帕南布哥州利斯菲人，出名作品包括《Um dia de Domingo》、《Whisky a Go-Go》等。
Horace Mann

**Horace Mann**（）係美國教育家同政治人，做過麻省參議院參議員同議長，以及聯邦眾議員，被譽為「美國公立學校之父」。佢係麻省富蘭克林鎮人。

## 參考

## 出面網頁

* MANN, Horace - Biographical Information 
* Horace Mann | Biography.com 
* Horace Mann | American educator | Britannica.com 

類:美國眾議員
類:教育家
祖奧咖啡費路

**祖奧咖啡費路**（；）係巴西律師、新聞從業員同政治人，喺巴西北大河州嘅納塔爾出世。佢喺1951年至1954年間出任巴西副總統。喺1954年基圖利奧華加斯總統自殺之後，咖啡費路接任總統一職，直到1955年，係第一個新教徒巴西總統。

## 出面網頁
工業區

**工業區**指嘅係一個好多工業設施（特別係造船、採煤、鋼鐵業、陶瓷業等重工業）嘅地區。喺香港，荃灣就係工業區之一。

## 睇埋
* 商業區
* 住宅區
聖安娜餅屋

**聖安娜餅屋**（）係香港一間賣麵包同西餅嘅連鎖舖，1972年喺香港跑馬地開設第一間餅屋，而家喺香港、廣州同澳門共有超過100間分店共聘員大概有2,400人。

## 歷史
聖安娜1972年喺香港跑馬地開設第一間餅屋。喺1992年將業務拓展至澳門，並喺2002年進駐廣州。1993年喺香港九龍灣設置大型麵包同西餅嘅自動化生產線，1995年喺深圳設立食品生產中心。

聖安娜控股有限公司喺2000年11月喺香港聯交所主板上市，成為香港第一間上市嘅西餅麵包連鎖舖業務。2007年，聖安娜控股有限公司由利亞零售有限公司全面收購並私有化，成為馮氏零售（前利豐零售）成員之一。

## 產品
聖安娜餅屋售賣多種麵包，當中唔少係日式麵包，此外亦有售賣蛋撻、蛋糕同西餅。佢哋嘅牛油蛋撻係橢圓形設計，成為呢間公司嘅特色產品。聖安娜餅屋亦推出各種節日產品，例如賀年禮盒、糭同月餅等。

## 出面網頁
* 聖安娜餅屋
Häagen-Dazs

**Häagen-Dazs**（中國大陸同台灣譯做**哈根達斯**），係美國雪糕牌子。1961年喺紐約成立，而家喺全球50個國家開咗900間舖。

## 出面網頁

*
同珍

**同珍豉油**（**Tung Chun Soy Sauce**），公司名叫**同珍醬油罐頭有限公司**，簡稱係香港製造嘅品牌老字號，屬於香港品牌產品，1876年喺中國廣東東莞石排鎮創業，喺19世紀末從東莞到香港落地生根，1919年喺香港註冊，同李錦記、淘大、八珍並稱為香港醬料四大家族。

## 出面網頁
* 同珍集團網頁
香港公園一覽

以下係**[[香港]]**主要**[[公園]]**嘅**一覽**：
__NOTOC__
香港島 | 九龍 | 新界東 | 新界西

亦可以等級劃分：
*香港島：香港公園、維多利亞公園
*九龍半島：九龍公園、都會公園（規劃緊）
*荃灣新市鎮（荃灣同葵涌）：荃灣公園、葵涌公園（規劃緊）
*荃灣新市鎮（青衣）：青衣公園
*沙田新市鎮：沙田公園
*屯門新市鎮：屯門公園
*元朗新市鎮：元朗公園
*大埔新市鎮：大埔海濱公園
*粉嶺／上水新市鎮：北區公園
*天水圍新市鎮：天水圍公園
*將軍澳新市鎮：香港單車館公園
*沙田新市鎮（馬鞍山）：馬鞍山公園
## [[香港島]]

## [[九龍]]
*九龍公園
*摩士公園
*九龍仔公園
*市政局百週年紀念花園（miraplace 1&2）
*尖沙咀海濱花園
*九龍佐治五世紀念公園
*蝴蝶谷道寵物公園
*通州街公園
*深水埗公園
*櫻桃街公園
*長沙灣海濱花園
*海輝道花園
*海輝道海濱花園
*石硤尾公園
*歌和老街公園
*花墟公園
*荔枝角公園（萬事達廣場、盈暉薈、美孚廣場）
*上李屋花園
*高山道公園
*德福公園（德福廣場）
*和黃公園
*世運公園
*海心公園
*斧山公園
*鳳德公園
*牛池灣公園
*坪石遊樂場
*佐敦谷遊樂場（彩德商場、彩盈坊）
*秀明道公園
*秀明道公園
*秀茂坪紀念公園
*藍田公園
*賈炳達道公園
*聯合道公園
*樂群街公園
*麗港公園（麗港城商場）
*園圃街雀鳥花園
*漢花園
*黃大仙詞
*訊號山公園
*宋王臺花園
*九龍寨城公園
*土瓜灣遊樂場
*彩虹道遊樂場
*晒草灣遊樂場
*南蓮園池
*西貢街公園
*蒲崗村道單車休憩公園
*彩榮路公園（彩福邨街市、彩霞商場、彩輝商場）
*彩禧路公園（匯八坊）

## [[新界]]東
* 北區公園
* 保榮路遊樂場
* 安樂門街遊樂場
* 粉嶺康樂公園
* 粉嶺遊樂場
* 大埔海濱公園
* 完善公園
* 元洲仔公園
* 梅樹坑遊樂場
* 大埔舊墟遊樂場
* 芊色花園 
* 白石角海濱長廊 
* 彭福公園
* 沙田公園
* 城市藝坊
* 圓洲角公園
* 小瀝源路遊樂場
* 曾大屋遊樂場
* 馬鞍山公園
* 馬鞍山遊樂場
* 馬鞍山海濱長廊
* 寶翠公園
* 寶康公園
* 培成花園
* 坑口文曲里公園
* 唐明街公園
* 香港單車館公園
* 將軍澳海濱公園
* 將軍澳南海濱長廊
* 日出公園（The LOHAS康城）
* 史路比 開心世界（新城市廣場）

## [[新界]]西

* 天水圍公園（T Town South&North）
* 屯門公園
* 元朗公園
* 香港濕地公園 
* 蝴蝶灣公園（屯門市廣場）
* 荃灣公園（如心廣場、荃新天地2）
* 荃灣海濱公園（麗城薈）
* 青衣海濱公園（青怡薈）
* 青衣東北公園
* 城門谷公園
* 葵涌公園
* 中葵涌公園
* 葵涌新區公園（葵涌商場）
* 青衣公園
* 西樓角花園（綠楊坊、富華中心）
* 德華公園（荃灣千色匯I&II）
* 楊小坑錦簇花園
* 天河路遊樂場
* 東涌北公園
* 鯨魚花園（D·PARK愉景新城）
* 太空樂園（荃灣廣場）
* 如心公園（如心廣場商場二期）

## 睇埋
* 香港郊野公園
* 香港主題公園
* 香港海岸公園
* 香港主要遊樂場
* 香港主要休憩處
* 香港主要休憩花園

## 參考
李錦記

**李錦記**（**Lee Kum Kee**）係香港製造嘅品牌老字號，屬於香港品牌產品，1888年喺中國廣東香山南水鎮創業，發明咗蠔油，1932年將公司總部搬去香港，而家同同珍、淘大、八珍並稱為香港醬料四大家族。

## 出面網頁
*李錦記企業網頁
*李錦記香港網頁
八珍醬園

**八珍**（**Pat Chun**）係香港製造嘅品牌老字號，屬於香港品牌產品，1932年喺香港創業，出名賣甜醋，而家同李錦記、淘大、同珍並稱為香港醬料四大家族。
Scratch

**Scratch**係麻省理工媒體實驗室終身幼稚園組開發嘅一套電腦程式開發平台，宗旨係畀程式語言初學者唔使先學習程式同語法就可以設計產品。
盜亦有道 (美國電影)

《**盜亦有道**》（***Goodfellas***）係一部1990年嘅美國犯罪電影，由馬田史高西斯執導，改編Nicholas Pileggi嘅1986年真人真事著作《*Wiseguy: Life in a Mafia Family*》，佢同埋馬田史高西斯一齊寫劇本。主演有羅拔迪尼路、祖柏斯、Ray Liotta。

## 演員
* 羅拔迪尼路 飾 James "Jimmy the Gent" Conway——角色原型係James Burke
* Ray Liotta 飾 亨利希爾——角色原型係同名嘅亨利希爾
* 祖柏斯 飾 Tommy DeVito——角色原型係Thomas DeSimone
* 露琳芭高 飾 Karen Hill——角色原型係Karen Friedman Hill
* Paul Sorvino 飾 Paul "Paulie" Cicero——角色原型係Paul Vario
* Frank Sivero 飾 Frankie Carbone——角色原型係Angelo Sepe
* Frank Vincent 飾 Billy Batts——角色原型係William "Billy Batts" DeVino
* Tony Darrow 飾 Sonny Bunz——角色原型係Angelo McConnach
* Mike Starr 飾 Frenchy——角色原型係Robert McMahon
* Chuck Low 飾 Morrie Kessler——角色原型係Martin Krugman
* Frank DiLeo 飾 Tuddy Cicero——角色原型係Vito "Tuddy" Vario
* 森姆積遜 飾 Parnell "Stacks" Edwards——角色原型係Parnell Steven "Stacks" Edwards
* 嘉芙蓮史高西斯 飾 Tommy DeVito嘅阿媽——角色原型係Thomas DeSimone嘅祖母
* Debi Mazar 飾 Sandy——角色原型係Megan Cooperman
* Michael Imperioli 飾 Spider——角色原型係Michael "Spider" Gianco
洗牙

**洗牙**係藉住由各種儀器（例如：超聲波洗牙機，手動刮牙器等）來去除嗰啲黐住喺牙頸或牙床之間嘅牙結石同牙菌斑。透過洗牙可以減輕牙齦炎、牙周炎嘅發炎狀況，但係單靠洗牙係唔能夠治癒牙周病。洗牙通常去牙醫度做。